ILOMANTSIN ORTODOKSINEN SEURAKUNTA PÖYTÄKIRJA 4/2013 KIINTEISTÖLAUTAKUNTA - PDF\nDownload "ILOMANTSIN ORTODOKSINEN SEURAKUNTA PÖYTÄKIRJA 4/2013 KIINTEISTÖLAUTAKUNTA"\n1 1 ILOMANTSIN ORTODOKSINEN SEURAKUNTA PÖYTÄKIRJA 4/2013 KIINTEISTÖLAUTAKUNTA Kiinteistölautakunnan kokous Aika tiistai klo Paikka Läsnä Seurakuntatalo, Mantsintie 7 Ilomantsi Hoskonen Oiva, Veli Jeskanen, Pertti Jeskanen Eija Laitila Pirjo Eronen Muut isä Ioannis Lampropoulos (läsnäolo peruste) kirkkoherra Poissa Oiva Hoskonen 28 Kokouksen laillisuus ja päätösvaltaisuus, työjärjestyksen hyväksyminen OrtL:n 52 :n mukaan seurakunnan toimielin on päätösvaltainen, kun läsnä on enemmän kuin puolet jäsenistä. ESITYS: Kokous todetaan laillisesti koolle kutsutuksi ja päätösvaltaiseksi. Asialista hyväksytään työjärjestykseksi. PÄÄTÖS: Puheenjohtajan poissa ollessa kokouksen puheenjohtajana toimi Veli Jeskanen. Puheenjohtaja totesi kokouksen avatuksi ja laillisesti koolle kutsutuksi ja päätösvaltaiseksi. Asialista hyväksyttiin työjärjestykseksi. 29 Kokouksen sihteeri, pöytäkirjan tarkastajat ja ääntenlaskijat KJ:n 93 mukaan seurakuntaneuvosto valitsee itselleen sihteeri. ESITYS: Valitaan kokoukselle sihteeri, kaksi pöytäkirjan tarkastajaa ja ääntenlaskijaa. PÄÄTÖS: Valittiin sihteeriksi Eija Laitila ja pöytäkirjan tarkastajiksi ja ääntenlaskijoiksi Pirjo Eronen ja Pertti Jeskanen. 30 Seurakunnan vuoden 2013 korjaus hankkeiden tarkastelu ja aikatauluttaminen a. Seurakuntatalon sisäänkäynti oven, vieressä olevan lämpölasin uusiminen. Veli Jeskanen esittelee asia\n2 2 b. Hautausmaan puuceen kunnostus Vastuuhenkilö nimeäminen c. Sonkajan tsasounan ikkunoiden pintakäsittely, sokkelin ympäristön kunnostus, puuceen kunnostus ja harjapuun uusiminen. Oiva Hoskonen esittelee asia. PÄÄTÖS: a) Veli Jeskanen esitteli Elian kirkon kellotornin luukkujen uusimisasian, Hattuvaaran tsasounan korjausasian ja seurakuntatalon oven sisäänkäynnin vieressä olevan lämpölasin uusimisasian. b) Hautausmaan puuceen kunnostuksesta on sovittu, että Miesten piiri maalaa puuceen. Kompostoivan puuceen asennus tehdään tilaustyönä. Vastuuhenkilöksi nimetään Pekka Jeskanen. c) Sonkajan tsasounan ikkunoiden pintakäsittely, sokkelin ympäristön kunnostus, puuceen kunnostus ja harjapuun uusiminen. Kirkkoherra kertoi, että tsasounan remontti on edennyt suunnitelmien mukaisesti. Paikallinen talkooväki hoitaa remontin loppuun kesän aikana. 31 Lastujärventien seurakunnan tieosuuden kunnostaminen ja puiden poistaminen Liite 1 ESITYS: Seurakunta on osakas lastujärventie tieosuuden kunnostamisessa. Tie hoitokunnan kokouksessa on päätetty että jokaisen tienosuuden osakas poista puut tien reunoilta. Kirkkoherra on delegoinut tehtävän kiinteistölautakunnan jäsenelle Pertti Jeskaselle. Pertti Jeskanen esittelee asiaa. PÄÄTÖS: Pertti Jeskanen esitteli asiaa. Liitteenä 2 on selvitys tieosuuden kunnostamisesta. 32 PKS: voimalinjan reunavyöhykkeen puuston käsittely PKS tiedotti maanomistajia voimalinjan reunavyöhykkeen puuston käsittelystä maaliskuun alussa. PKS ilmoitti puuston käsittelystä kolme eri vaihtoehtoa 1. osallistuminen yhteismyyntiin hoitaa PKS:n puolesta Metsäpalvelu Turunen ry:n. 2. Hakatut puut jäävät maanomistajalle 3. Maanomistaja huolehtii itse puunkorjuusta, ja 4. Reuna vyöhykkeellä ei ole hakattavaa puustoa.\n3 3 Kirkkoherra neuvotteli asiasta Pertti Jeskasen kanssa ja päättivät valita vaihtoehdon 1. Liitteenä 2 palautesivu jolla osallistutaan puun yhteismyyntiin. Liitteenä 3 puukauppatarjous. ESITYS: Asia tiedoksi PÄÄTÖS: Kiinteistölautakunta merkitsi asian tiedokseen. 32 Investointisuunnitelman päivitys Investointisuunnitelma päivitetään elokuun kokouksessa. Investointi 5-vuotinen suunnitelmalla voimme suunnitella ja ennakoida tulevien vuosien korjaukset ja investoinnit. Liite 4 investointisuunnitelma ESITYS: Perustutetaan työryhmä joka valmistelee investointisuunnitelman päivitystä. PÄÄTÖS: Kiinteistölautakunta päätti, että investointisuunnitelma päivitetään seuraavaksi viideksi vuodeksi talousarvion yhteydessä. Investointisuunnitelma on valmis seuraavassa kiinteistölautakunnan kokouksessa klo Ilmoitusasiat Asia 1: Profeetta Elian kirkon kellotornin luukkujen uusiminen. Pienurakkasopimus Rajatuote Antero Salosen kanssa Liite 5 Asia 2: Hattuvaaran Tsasounan rakenteiden oikaisu ja ulkomaalaus. Pienurakkasopimus Hakkaraisen oy:n kanssa Liite 6 Asia 3: Endomines on myöntänyt Ilomantsin ortodoksiselle seurakunnan kyläkehitysavustus euroa Hattuvaaran tsasounan oikaisuun ja ulkomaalaukseen. Asia 4: Pohjois-Karjalan ELY- keskus on myöntänyt Ilomantsin ortodoksiselle seurakunnan euroa Hattuvaaran tsasounan oikaisuun ja ulkomaalaukseen. Asia 4: Pohjois-Karjalan ELY- keskus on myöntänyt Ilomantsin ortodoksiselle seurakunnan euroa Profeetta Elian kirkon kellotornin luukkujen uusimiseen. PÄÄTÖS: Kiinteistölautakunta merkitsi asiat tiedokseen. 33 Muut asiat - Pötönkankaan hautausmaan vesipiste. Viime kesän ongelmat ja mahdollinen ratkaisu. - Elian kirkon itäpohjoisen seinä nurkkauksen korjausmaalaus. PÄÄTÖS:\n4 4 34 Seuraava kokous 35 Kokouksen päättäminen - Pötönkankaan hautausmaan vesipisteen ongelma on ratkaistu. - Elian kirkon itäpohjoisen seinä nurkkauksen korjausmaalauksen hoitaa Oiva Hoskonen kesän aikana. Seuraava kokous ti klo Puheenjohtaja päätti kokouksen klo Pöytäkirjan allekirjoitukset Veli Jeskanen puheenjohtaja Eija Laitila sihteeri Pöytäkirjan tarkastaminen Olemme tarkastaneet pöytäkirjan ja todenneet sen kokouksen kulun mukaiseksi Ilomantsissa Pirjo Eronen pöytäkirjan tarkastaja Pertti Jeskanen pöytäkirjan tarkastaja OIKAISUVAATIMUSOHJEET Tähän päätökseen tyytymätön voi hakea siihen oikaisua Suomen ortodoksiselta kirkollishallitukselta kirjallisella oikaisuvaatimuksella. Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen). Oikaisuvaatimus on tehtävä 14 päivän kuluessa päätöksen tiedoksisaannista. Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Oikaisuvaatimuksessa on ilmoitettava - oikaisuvaatimuksen tekijän nimi ja kotikunta - postiosoite ja puhelinnumero, joihin asian käsittelyä koskevat ilmoitukset oikaisuvaatimuksen tekijälle voidaan toimittaa\n5 5 - päätös, johon haetaan oikaisua - miltä kohdin päätökseen haetaan oikaisua ja mitä muutoksia siihen vaaditaan tehtäväksi - perusteet, joilla oikaisua vaaditaan. Oikaisuvaatimuksen saa tehdä sillä perusteella, että päätös ei ole tarkoituksenmukainen, ainoastaan seurakunnanvaltuuston ja luostarin johtokunnan kirkollishallitukselle alistettavasta päätöksestä. Oikaisuvaatimuksen tekijän, laillisen edustajan tai asiamiehen on allekirjoitettava oikaisuvaatimus. Jos oikaisuvaatimuksen tekijän puhevaltaa käyttää hänen laillinen edustajansa tai asiamiehensä, taikka jos oikaisuvaatimuksen laatijana on joku muu henkilö, on oikaisuvaatimuksessa ilmoitettava myös tämän nimi ja kotikunta. Asiamiehen, jollei hän ole asianajaja tai julkinen oikeusavustaja, on liitettävä oikaisuvaatimukseen valtakirja. Oikaisuvaatimus on toimitettava Suomen ortodoksiselle kirkollishallitukselle oikaisuvaatimusajan kuluessa henkilökohtaisesti, asiamiestä käyttäen, lähetin välityksellä, postitse taikka telekopiona tai sähköpostina. Oikaisuvaatimuksen lähettäminen tapahtuu lähettäjän omalla vastuulla. Postitse lähetetty oikaisuvaatimus katsotaan annetuksi sinä päivänä, jona oikaisuvaatimuksen sisältävä postilähetys tai ilmoitus lähetyksen saapumisesta postin osoite-toimipaikkaan on annettu kirkollishallitukselle. Asiakirjaan, joka postitse tai lähetin välityksellä lähetetään kirkollishallitukselle, on lähettäjän selvästi merkittävä nimensä, ammattinsa, asuinpaikkansa ja postiosoitteensa. Postiin oikaisuvaatimusasiakirjat on jätettävä niin ajoissa, että ne ehtivät perille oikaisuvaatimusajan viimeisenä päivänä ennen viraston aukioloajan päättymistä. Suomen ortodoksisen kirkollishallituksen postiosoite on Karjalankatu 1, Kuopio ja käyntiosoite Karjalankatu 1, Kuopio. Kirkollishallituksen kanslian aukioloaika on ma pe Kirkollishallituksen sähköpostiosoite on ja telekopionumero Tämä pöytäkirja on asetettu nähtäväksi keskiviikko Tämän seurakunnan kiinteistölautakunnan kokousta koskeva oikaisuvaatimus on tehtävä siten, että se on perillä kirkollishallituksessa viimeistään keskiviikkona Kirkollishallituksen yhteystiedot: Suomen ortodoksinen kirkollishallitus, Karjalakatu 1, Kuopio


Peter Englund: Sodan kauneus ja kauheus - Plaza.fi\nHistorioitsija Peter Englundin mielestä Ruotsin pyrkimys esiintyä moraalin suurvaltana saa joskus absurdeja piirteitä.\nKustannusyhtiön ikkunoista avautuu näkymä Helsingin Vanhan kirkon puistoon. Puistoon on haudattu vuonna 1710 raivonneen ruton uhreja. Suomi kuului tuolloin suurvaltaloistoaan menettävään Ruotsiin. Venäjän Pietari Suuren armeija oli murskannut Ruotsin Kaarle XII:n joukot vuotta aiemmin Pultavassa, nykyisen Ukrainan alueella. ”Ruotsin suurvalta seisoi kolmen jalan varassa – kuparin, viljan ja ryöstelyn”, taustoittaa kustannusyhtiön arvokkaassa kokoushuoneessa istuva Peter Englund. ”Tuolloin oli selvä, että kaupungin tai kylän vallanneet joukot saivat ryöstää sen”, ruotsalainen historioitsija jatkaa.\nEnglund on arvostetuimpia Ruotsin suurvalta-ajan tuntijoita. Hänen vuonna 1988 julkaistu teoksensa Pultava nousi hetkessä kansainväliseen maineeseen. Sittemmin Englund kirjoitti Ruotsin mahdin synnystä, 30-vuotisesta sodasta kertoneen teoksen Suuren sodan vuodet. Se tuotti miehelle suomalaista Finlandia-palkintoa vastaavan ruotsalaisen August-palkinnon. Tämän vuoden kesäkuussa Englund nimitettiin Ruotsin Akatemian pysyväksi sihteeriksi, tavallaan toiminnanjohtajaksi. Hän on kansainvälisestikin merkittävä kulttuurivaikuttaja. Ruotsin Akatemia päättää muun muassa vuosittain Nobelin kirjallisuuspalkinnon saajasta. Englund ohittaa kysymyksen tämän syksyn palkinnonsaajasta huvittuneella kädenheilautuksella.\nPerssonin tyhmä puhe\nEnglundin mielestä suurvalta-aika heijastuu edelleen Ruotsin ja ruotsalaisten tapaan suhtautua ympäröivään maailmaan. ”Ruotsi ei voi enää ohjata muuta maailmaa sotilaallisella voimalla. Me kuitenkin yritämme käyttäytyä ’moraalin suurvaltana’. Koetamme omaksua eri ilmiöihin jalon, ylevän suhtautumismallin.” ”Se tuskin on aina hyvä asia.”\nHistorioitsijan mielestä pyrkimys nousta moraalin suurvallaksi saa joskus absurdeja, mielettömiä ilmenemismuotoja. Hän tarjoaa esimerkin Ruotsin entisen pääministerin Göran Perssonin puheesta toisen maailmansodan päättymisen muistotilaisuudessa 2005. ”Miehellä oli otsaa puhua maista, jotka ’olivat mukana sodassa’. Ikään kuin esimerkiksi Suomi ja Puola olisivat itse valinneet joutuvansa hyökkäyksen kohteiksi”, Englund naurahtaa hämmästellen. ”Pääministeri korosti, että Ruotsi pysyttäytyi sodan ulkopuolella. Ruotsin välttyminen sodalta johtui kuitenkin sattumasta, hyvästä onnesta. Ja osittain siitä, että Ruotsi mukautui Saksan sotapolitiikkaan”, tutkija huomauttaa ja tiivistää: ”Perssonin puhe oli tyhmä.” Ruotsalaiselle kirjailijalle Henrik Arnstadille ei liioin heru Englundin ymmärtämystä. Arnstad esitti vuonna 2006 näkemyksen, että Suomi oli ainoa valtio, joka liittoutui vapaaehtoisesti natsi-Saksan kanssa.\nArnstad torjuu erillissotanäkemyksen eikä hyväksy selitystä, että jatkosota olisi ollut seurausta talvisodasta. ”Minusta se oli historiaa käsitellyt historiaton kirja. Kirjoittaja oli ikään kuin yhtäkkiä oivaltanut Suomen olleen mukana toisessa maailmansodassa”, Englund huokaa. Hänestä Arnstad irrotti Suomen tekemät valinnat yhteyksistään. Kirjoittaja ei pohtinut, miksi ja kuinka Suomi päätyi ratkaisuihinsa. ”Hän tyytyi vain nostattamaan vihaa siitä, että Suomi päätyi natsi-Saksan puolelle”, kuuluu Englundin tuomio.\nEnglundin suomenmielisyys tuntuu miltei epäaidolta. Mies puolustautuu. Hän muistuttaa syntyneensä Norrbottenin läänissä, missä suuri osa väestöstä puhuu Tornionjokilaakson suomea, meän kieltä. ”En näe suomalaisuudessa mitään eksotiikkaa. Jos minun olisi aivan pakko muuttaa hetkeksi pois Ruotsista, asettautuisin Suomeen. Ruotsi ja Suomi ovat ankkuroituneet toisiinsa. Molemmissa maissa on seutuja, joissa puhutaan toisen kieltä.” ”Onhan esimerkiksi norja lähellä ruotsin kieltä, mutta koen norjalaiset kulttuurisesti etäisemmiksi kuin suomalaiset.”\nTänä vuonna on muisteltu Suomen ja Ruotsin valtiollisen siteen katkeamista 200 vuotta sitten. Kun Englundilta kysyy, edistikö Suomen siirtyminen osaksi Venäjää Suomen kansallisen identiteetin muotoutumista, hän kiertää kysymyksen diplomaattisesti. ”Oli kai väistämätöntä, että Suomi olisi itsenäistynyt jossakin vaiheessa. Oli hyvä Suomen ja Ruotsin myöhemmille suhteille, että Suomen irtautuminen tapahtui Venäjästä eikä Ruotsista.” ”Nyt ei Suomen ja Ruotsin välille jäänyt traumoja. Ja sisällissotahan olisi ollut katastrofi.”\nEnglundin uusi kirja Sodan kauneus ja kauheus (WSOY) on juuri ilmestynyt suomeksi. Se kertoo ensimmäisestä maailmansodasta.\n”Kauneus” on sana, jolle ei yleensä ole käyttöä kuvattaessa taisteluja. Englundin mukaan monet kuitenkin huokaisivat helpottuneina, kun ensimmäinen maailmansota ”vihdoin” alkoi 1914. Torvisoittokunnat ja hurraavat kansanjoukot saattelivat rintamille lähteviä sotilaita. Brittiläinen 21-vuotias Alfred Pollard on yksi Englundin kirjassaan seuraamista, aidosti olemassa olleista ihmisistä. Nuorukainen oli turhautunut vakuutusvirkailijan työhönsä. Hän näki sodan houkuttelevaksi mahdollisuudeksi muuttaa elämänsä kulkua.\nPollard juoksi tennisklubikaverinsa kanssa kilpaa armeijan rekrytointitoimistoon. Vielä innokkaampi oli Pollardin veli. Tämä värväytyi Alfredin kanssa samaan yksikköön, mutta karkasi pian värväytyäkseen uudelleen, nyt väärällä nimellä toiseen yksikköön. Sen kun arvioitiin joutuvan nopeammin taisteluun.\nIhmiset tekevät historian\nEnglund soveltaa uutukaisessaan aiemmista teoksista tuttua metodia. Hän kansantajuistaa suuria historiallisia tapahtumia yksilöiden kautta. ”Se on paras tapa tehdä historiasta ymmärrettävää. Tarinasta ei tule liian käsitteellinen, kun pitää tapahtumat ihmisen kokoisessa mittakaavassa. Ihmisethän tekevät sen, mitä kutsutaan historiaksi.” Kirja käy läpi ensimmäisen maailmansodan jokaisen viikon. Englund kuvaa sotaa 19 ihmisen silmin. Joukossa on muun muassa saksalainen koulutyttö, yhdysvaltalainen kirurgi, belgialainen lentäjä, Venäjän armeijassa palvellut brittiläinen sairaanhoitajatar.\nTeos on käännetty useille kielille. Kussakin maassa myytäväksi tulevaan painokseen on pyritty sisällyttämään vähintään yksi henkilö kyseisestä maasta. Suomenkielisessä versiossa on suomenruotsalainen Venäjän armeijan upseeri Paul von Gerich, joka haavoittui monta kertaa. Helmikuussa 1915 von Gerichin vierellä sairaalan oljilla makasi mies, jonka päälaesta oli ammuttu pala pois. Haavasta erottuivat aivot: ”Mies repii tuskissaan olkia ja hokee: ’Äiti, anna minulle vettä’”, kirja kuvaa kauhuja.\nPäähenkilöistä kaksi kaatuu, kaksi vammautuu, kaksi joutuu sotavankeuteen, kahdesta tulee juhlittuja sankareita, yksi menettää mielenterveytensä. Alfred Pollard säilytti intonsa koko sodan ajan. Hän eteni upseeriksi ja sai Viktorian ristin, Britannian korkeimman sotilasansiomtalin. Veli kaatui. Mikä on se voima, joka saa ihmisen nousemaan taisteluhaudasta ja ryntäämään päin tulta? Englund hakee vastausta sotilaiden iästä. ”He ovat yleensä nuoria, joilla ei ole vielä perhettä, vaimoa, ei ehkä edes tyttöystävää. Nuoret uskovat olevansa kuoleman ulottumattomissa.” Irakissa sotakirjeenvaihtajana 2005 käynyt Englund sanoo aistineensa kuolemasta piittaamatonta pelottomuutta nuorissa yhdysvaltalaisissa panssarimiehissä. ”Keski-ikäiset pelkäävät enemmän, koska he tietävät kuoleman olevan totta.”\nAmmattisotilaan poika Englund viiletti 1970-luvulla poliittisesti vasemmalla. Jäsenyys trotskilaisessa liikkeessä johti erottamiseen sosiaalidemokraattisesta nuorisojärjestöstä. Miehen trotskilaisuus liukeni sittemmin pois. Tykistön reservinupseeri kelpasi 1980-luvulla Ruotsin puolustusvoimien tiedustelulaitoksen FRA:n palkkalistoille. Siis entinen vakoilija? ”No, voi kai sanoa, että työskentelin hetken sillä alalla. Vakoilu on kuitenkin laitonta toimintaa. FRA taas tekee laillista tiedustelua”, hän kuittaa parin vuoden pestinsä.\nRuotsin itärajalla lapsuutensa ja nuoruutensa viettänyt mies on kiinnostunut Venäjästä: ”Kaikki, mikä tapahtuu Ruotsissa tai Suomessa, riippuu siitä, mitä tapahtuu Venäjällä.”\nEnglundin mielestä Suomi asennoituu Venäjään länsinaapuriaan realistisemmin. ”Ruotsilla oli Suomeen verrattuna epädramaattinen 1900-luku. Ruotsin asenteita ympäröivään maailmaan, myös Venäjään, leimaa hyvä naiivius. Ruotsalaiset haluavat uskoa, että kaikki ongelmat ovat ratkaistavissa.” Ruotsi suhtautuu kuitenkin Suomea varauksellisemmin venäläis-saksalaiseen Nord Stream -kaasuputkihankkeeseen. Suomi korostaa vain Itämerelle kaavaillun putken ympäristöulottuvuuksia. Ruotsin mielestä sillä on myös turvallisuuspoliittisia seurauksia. Monet pitävät Ruotsin asennetta realistisempana. Osoittaako Suomen hallituksen tapa kiistää putken turvallisuuspoliittiset ulottuvuudet, että maa on edelleen suomettunut? Kohtelias ruotsalainen naurahtaa vaimeasti: ”En minä tuohon osaa vastata.”\nArmeijan alasajo virhe\nKirjailija vietti lapsuutensa 1960-luvulla pienessä Bodenin varuskuntakaupungissa. Miltei jokaisen asunnon seinillä riippui metsästyskiväärejä. Tuskin pelkästään metsästyksen vuoksi. ”Kyllä niitä pidettiin ampumakunnossa siltä varalta, että venäläiset tulisivat. Ruotsin armeijakin harjoitteli vuoteen 1989 saakka tosissaan Neuvostoliiton varalta.” Englund oudoksuu Fredrik Reinfeldtin porvarihallituksen päätöstä luopua yleisestä asevelvollisuudesta. ”Minusta se oli virhe, joka tehtiin pelkästään taloudellisin perustein.”\nRuotsi keskittyy nyt oman alueensa turvaamisen sijasta ensisijaisesti kansainvälisiin kriisinhallintatehtäviin. ”En tiedä, onko Ruotsin järkevää panostaa nykyisellä painollaan kriisinhallintatehtäviin. En todellakaan tiedä.” Englund korostaa, että päätöksen pohjana on kuitenkin mahdollisuus palauttaa yleinen asevelvollisuus. Ruotsi ajoi puolustusvoimansa vastaavalla tavalla laihdutuskuurille vuonna 1924. Ensimmäisen maailmansodan jälkeisessä ”ikuisen rauhan” toiveen vallassa. Tuolloin yleisen asevelvollisuuden palauttaminen osoittautui työlääksi tehtäväksi, vaikka Adolf Hitlerin valtaannousun Saksassa olisi jo luullut herättävän vuonna 1933.\nEnglundin mukaan Ruotsi seisoi vuonna 1939 alasti. Suomeksi sanottaisiin ”yllätettiin housut kintuissa”.\nTeksti: Matti Simula/ SK\nAvainsanat: Peter Englund, Sodan kauneus ja kauheus


Kymenmatkat » Matkat » Teemamatkat » Perhelomat\nLontoon Chelsea Flower Show kukkanäyttelyissä alan ammattilaiset kilpailevat upeilla näyttelypuutarhaosastoilla, joista palkitaan vuosittain paras.\nJames Bond autonäyttely esittelee Bond autojen lisäksi elokuvista tuttuja miniatyyrejä ja kaikenlaista elokuvaan liittyvää rekvisiittaa.\nLontoo opastettu kaupunkiloma, jolla loistava oppaamme kertoo parhaista ostospaikoista ja kohteista, minne kannattaa suunnata askeleet illalla.\nLontoo Sherlock Holmes matkalla eläydytään paikkoihin, joissa Benedict Cumberbatch ja Martin Freeman ratkoivat rikoksia Sherlock -sarjassa.\nEspanja Benalmadena Aurinkorannikolla, Malagan lähellä, tarjoaa aurinkoa, herkkuja, kuvauksellisia kohteita ja tekemistä koko perheelle. Lähde lämpöön nyt! >\nEspanja Port Aventura teemapuisto kutsuu koko perheen seikkailuun kuuteen erilaiseen teemalliseen maisemaan. Sukella uskomattomiin seikkailuihin.\nKaunis ja mystinen Islanti. Lähde tutustumaan tämän ainutlaatuisen, tuliperäisen saaren vaihteleviin maisemiin vuokra-autolla. Varaa matkasi nyt >\nItalialainen kylä tarjoaa täysin erilaisen ja tuntemattoman Italian! Kaipaatko rauhallista miljöötä, yksilöllistä palvelua ja huolenpitoa. Varaa Castel Cellesi>\nKanada kiertomatka on täydellinen matka, jos olet haaveillut näkeväsi turkooseina hohtavat vuoristojärvet ja jäänsiniset jäätiköt.\nPortugalin Lissabon on yksi Euroopan vaikuttavimmista kaupungeista, jossa näkyy vahvana maurien vaikutus. Hienostunut Alfama on kaupungin keskus.\nVie perheesi satumaisteen seikkailuu unelmien keskelle! 4 päivän perhepaketti taikamaailmaan – Pariisi Disneyland perheloma!\nJännittävä seikkailu, Kolmården on Pohjoismaiden suurin eläinpuisto, ja siellä voit kohdata eri eläimiä maailman viidakoista, savanneilta ja meriltä.\nVimmerby sijaitsee Etelä-Ruotsissa, Kalmarin läänissä. Matka Vimmerbyhyn on silkkaa riemua koko perheelle, tervetuloa Astrid Lindgrenin maailmaan.\nVisby ja Peppi Pitkätossu on ihana perhelomakohde. Haluatteko nähdä Pepin vai jylhän Pohjois-Gotlannin? Varaa kiva kesäloma ja valitse mieluisimmat retket! >\nSaint-Martin on rentouttava, ikimuistoinen kohde, jossa voitte piiloutua upeille hiekkarannoille ja pieniin yksityisiin poukamiin.\nLegoland ihmemaa! Legolandissa ei mielikuvituksella ole rajoja! Lapset ja aikuiset hurmaava legomaailma kutsuu kesäiselle retkelle naapurimaahan, Tanskaan.\nTanska Legoland on supersuosittu perhelomakohde Billundissa. Lentäen säästät matkapäiviä, suosittelemme varaamaan minimi 2 päivää Legolandiin.\nHyvinvointi, kulttuuri ja luontomatkat, Perhelomat, Teemamatkat, Yhdistelmämatkat,\nVie perheesi nauttimaan Floridan niin monista kiehtovista retkikohteista! Floridan kiertomatka omalla autolla, huikea seikkailu! Varaa omasi>\nOrlando perheloma on huikea kokemus koko perheelle! Koe paikan päällä ihmeelliset Walt Disney World, SeaWorld tai Universal Studios!\nUusi-Seelanti kiertomatka haaveena? Tutustu ihmeiden luontoon, maorikulttuuriin ja Taru sormusten herrasta -elokuvan maisemiin. Varaa upea matka nyt! >\nPietari perheloma junalla tai bussilla omatoimisille matkaajille. Delfinaario ja ostoskierros, Akvaariotalo, Dino Park ja monta muuta kivaa kohdetta.\nVietnam ja Laos Pohjoinen – etniset kulttuurit\nVietnam ja Laos matkalla koetaan Hanoin historiallinen kaupunki, Halong Bayn ainutlaatuinen lahti, sekä pohjoisen vuoristot ja riisitasangot.\nViron kiertomatka tarjoaa keskiaikaisia elämyksiä, historiallisia linnoja sekä mukavia pikku putiikkeja matkan varrella Viro Piispanlinnat omalla autolla.


Alennuskoodit – Samaskoru.fi\nHaluamme tarjota lisäalennusta edullisiin hintoihimme!\nSamaskoru.fi verkkokaupassa pyrimme pitämään hinnat edullisina, että mahdollisimman monet voisivat nauttia koruistamme. Mikäli tilaat isompia tilauksia tai olet jälleenmyyjämme niin tahdomme tarjota korut vieläkin edullisemmin.\nAlennuskoodi isommille tilauksille: KT20\nArvostamme todella paljon sitä miten hienosti korumme on otettu vastaan ja monet asiakkaamme ovat keränneet suuren määrän korujamme. Tahdomme antaa näille asiakkaille ja kaikille, jotka ovat valmiita tekemään isomman kertatilauksen kaupastamme tämän alennuskoodin, jolla saa 20% alennuksen jo muutenkin edullisista hinnoista. Monet asiakkaistamme tykkäävät tehdä esimerkiksi työporukalla tai kaveripiirissä yhdessä tilauksen. Kerää sinäkin porukka joka tykkää koruistamme ja jos tilauksen yhteissumma menee yli 100€ niin saatte KT20 koodilla 20% alennuksen!\nNäin koodi toimii:\n- Tutustu kaupassa tuotteisiin\n- Valitse suosikkisi ostoskoriin\n- Valitse tuotteita sopivat määrät\n- Lisää alennuskoodi\n- Viimeistele tilaus\nVoit aktivoida alennuskoodin ja aloittaa shoppailun painamalla alla olevasta napista!\nAlennuskoodi Jälleenmyyjille: JM30\nSamaskoru.fi verkkokaupassa pyrimme pitämään hinnat edullisina, että mahdollisimman monet voisivat nauttia koruistamme. Mikäli tilaat isompia tilauksia tai olet jälleenmyyjämme niin tahdomme tarjota korut vieläkin edullisemmin. Tarjoamme siksi jälleenmyyjille todella reilua alennusta: Jälleenmyynti alennus on 30%. Alennuskoodi on JM30 ja sen ehtona on, että tilauksen summa on yli 200€. Jälleenmyyjille on lisätietoa jälleenmyynti sivuilla: https://samaskoru.fi/pages/jalleenmyynti\nMiksi tilata Samaskoru.fi verkkokaupasta?\n- Suositut ja tunnetut tuotteet\n- Suomessa suunnitellut ja valmistetut tuotteet\n- Kimppatilausessa tai isommissa tilauksissa reilu lisäalennus, kun tilaus on yli 100€


Tie hyväksi digitaaliseksi suunnittelijaksi – Kirstopaja\nLähetetty marraskuu 6, 2018 heinäkuu 24, 2019 by Esteri\nDigitaalinen media on osana jokapäiväistä elämää tässä teknologian johtamassa maailmassa. Siksi digitaalisesti lahjakkaille ihmisille on kysyntää. Digitaalinen suunnittelu on paljon muuta kuin vain teknistä osaamista, sillä hyvä suunnittelija osaa myös markkinoida itseään ja töitään. Hyvä digitaalinen suunnittelija on luova, monipuolinen, ja luo käyttäjäystävällisiä tuotteita.Digitaaliset suunnittelijat yhdistävät luovuutensa tekniseen tietotaitoon, ja tuovat grafiikat, animaatiot ja visuaaliset efektit eloon. Hyviä digitaalisen suunnittelijan luonteenpiirteitä ovat muun muassa jano oppia, kyky ottaa vastaan rakentavaa kritiikkiä, sekä vahvat kommunikaatiotaidot. Teknisiä taitoja tulisi osata soveltaa käytännössä: esimerkiksi Adobe Photoshop:ia käyttävien tulee olla luovia, verkkosivuja suunnitellessa tulee omata hyvät organisaatiotaidot ja sosiaalisen median sisältöä luodessa tulee olla hyvä aikataulutuksessa ja pysyä sovituissa määräajoissa.Tuotesuunnittelussa on tärkeää ensinnäkin keskittyä tuotteeseen, eikä vain sen suunnitteluun. Suunnittelu koostuu bisnesanalyyseistä, tutkimuksista, markkinoinnista ja ohjelmiston kehittämisestä, mikä on vain alustusta itse tuotteen tuottamiselle. Hyvin suunniteltu on kuitenkin jo puoliksi tehty, joten suunnitelmavaiheesta ei pidä luistaa. On vain pyrittävä luomaan selkeä kuva jo alussa rakennettavasta tuotteesta, näin myös suunnittelun organisointi helpottuu. Tuotesuunnitteluun kuuluu jatkuva tiedonhankinta ja -vaihto, kysymyksiä virtaa suuntaan ja toiseen, ja uusia ideoita ja näkökulmia syntyy koko prosessin ajan. Tuotetta suunnitellessa on ajateltava tuotteen käyttäjiä: mitä he haluavat ja tarvitsevat, ja millaisia odotuksia heillä on tuotteen suhteen. Hyvä tuote on visuaalisesti selkeä, helposti navigoitavissa, muokattavissa erilaisiin tilanteisiin, ja ennen kaikkea tuote vastaa kysymyksiin ennemmin kuin herättää niitä. Usein vähemmän on enemmän, sillä liika monimutkaisuus luo ongelmia niin tuottajalle kuin käyttäjälle.\nDigitaalisen suunnittelun kandidaatti\nTöitä hakiessa digitaalisella suunnittelijalla on hyvä olla mukanaan selkeä portfolio, josta työnantaja näkee aikaisemmin tehtyjä tuotoksia. Usein työnantajat odottavat työnhakijoilta vähintään kandidaatin tutkintoa digitaalisen suunnittelun aloilta. Työnhakijan tulee osata välittää omia ideoitaan ja ilmaista visioitaan digitaaliteknologian avulla. Nämä taidot ovat suurena etuna erittäin kilpailukykyisessä, mutta kiehtovassa digitaalisen suunnittelun maailmassa. Digitaaliseen suunnitteluun kuuluu useita eri osaamisen osa-alueita. Aihetta opiskellessa aluksi harjoitellaan kuvittamisen, valokuvauksen ja videontuotannon perusteita: perspektiiviä, värejä, valaistusta, sekä teknisiä ja luovia näkökulmia. Suunnitteluperiaatteista ja -tekniikoista tulee oppia, miten soveltaa keskeisiä periaatteita ja tekniikoita ideoiden visuaaliseen viestintään. Luovaa piirtämistä harjoitellean taiteen luomisen elementtien, kuten linjojen, muotojen, värien, rakenteiden ja erilaisten piirtämistekniikoiden ja -tyylien kautta.Lisäksi digitaalisen suunnittelijan on osattava typografian toimintaa, estetiikkaa ja soveltamista suunnitteluun; miten luoda käyttäjäkeskeisiä käyttöliittymiä web- ja sovellussuunnitteluun; sekä tulostusteknologian perusteet ja tulostusten laadun tarkkailua ja ohjausta. Suunnittelijan tulee osata esittää omia töitään ja ideoitaan, siksi vaaditaan vahvoja esitystaitoja: miten esittää luovia konsepteja, järkeistää malleja ja vastaanottaa ja käsitellä kritiikkiä. Käytännön kokemusta saa harjoitteluista, työsuhteista ja projekteista: miten työskennellä nopeasti ja tehokkaasti ja tehdä yhteistyötä alan muiden toimijoiden kanssa paineen alla.\nDigitaalista suunnittelua voi opiskella joko verkkokurssien kautta tai lähiopetuksena korkeakouluissa. Southeastern University Kaliforniassa, Yhdysvalloissa tarjoaa kandidaatin tutkintoa, joka keskittyy digitaaliseen mediaan ja suunnitteluun. Verkkokursseilla opiskellaan muun muassa verkkosuunnittelua, digitaalista ja sosiaalista mediaa, sekä digitaalista markkinointia.Academy of Information Technology, lyhennettynä AIT, mahdollistaa joko kampuspainotteisen opiskelun Australian Sydneyssä tai Melbournessa, tai verkkokurssien kautta opiskelun. AIT:stä valmistuu digitaalisen suunnittelun kandidaatiksi. Digitaalista tuotesuunnittelua voi opiskella esimerkiksi Yhdysvaltojen New Yorkissa sijaitsevassa Fashion Institute of Technology:ssa, Rhode Islandin School of Design:issa, Parsonin Communication Design MPS Program:issa tai Pratt institutessa, joka on johtava oppilaitos korkeakoulutasolla New Yorkissa.


ASUMISTERVEYS. Elämä vie eteenpäin s. 4 5 Huolimaton veden käsittely voi johtaa kosteusvaurioon. s PDF\nDownload "ASUMISTERVEYS. Elämä vie eteenpäin s. 4 5 Huolimaton veden käsittely voi johtaa kosteusvaurioon. s. 8 9"\n1 ASUMISTERVEYS Asumisterveysliitto AsTe ry:n tiedotuslehti 2/2012 Elämä vie eteenpäin s. 4 5 Huolimaton veden käsittely voi johtaa kosteusvaurioon s. 8 9\n2 @home SISÄLTÖ 3 UUSI MENETELMÄ rakennusten homevaurioiden vakavuuden arviointiin 4 ELÄMÄ VIE vaikeuksien jälkeen eteenpäin 6 TIUKKA SÄÄTELY ohjaa terveyshaitta-avustusta 8 HUOLIMATON VEDENKÄSITTELY voi johtaa asunnon kosteusvaurioon 10 ASUMISTERVEYSTELTTA turuilla ja toreilla kesällä Teemalomatunnelmia 2012 Teemalomat Vertaistukiryhmä Palvelukortti Rakentamisen vastuu Eduskunnan tarkastusvaliokunta päätti viime vuonna selvittää suomalaisen rakennuskannan kosteus- ja homeongelmien yleisyyttä, syitä ja niiden terveydellisiä ja taloudellisia vaikutuksia yhteiskuntaan. Laaja selvitys toimenpideehdotuksineen on julkaistu. Raportin käsittely aloitetaan eduskunnassa asiantuntijoiden kuulemistilaisuudella. Olen saanut kutsun tulla kuultavaksi yhtenä alan asiantuntijoista. Raportin keskeisenä päätelmänä on, että alan lainsäädäntö ja siihen liittyvät määräykset ja ohjeistukset vaativat kiireellistä uusimista. Lisäksi rakennusalan ammattilaisten vastuuta rakentamisen jäljestä on esitetty lisättäväksi. Siihen on helppo yhtyä, sillä nykyinen maankäyttö- ja rakennuslaki siirtää kaiken vastuun itse rakennuttajalle, joka lähtökohtaisesti ei ole rakennusalan ammattilainen. PIDÄMME ERITYISEN TÄRKEÄNÄ, että vastuusuhteiden muutoksia toteutettaessa pidetään huolta siitä, että vastuiden on toteuduttava myös käytännössä. Määräysten vastaisesta rakentamisesta tulee lainsäädännössä olla selkeät rangaistus- ja vahingonkorvausseuraamukset. Rakentamisen vastuu valtakunnan tasolla hämärtyi, kun asuntohallitus ja rakennushallitus lopetettiin 1990-luvulla. Näihin virastoihin kertynyt osaaminen ja asiantuntemus hajautettiin pirstaleiksi eri ministeriöihin ja lopputuloksena oli, että kukaan ei oikeastaan vastannut mistään kokonaisvaltaisesti, eikä keskitettyä rakennusalan asiantuntemusta ollut enää valtion tasolla. Rakennusteollisuudelle tilanne on ollut mitä mieluisin. Elinkeinoelämälle on sen seurauksena avautunut esteetön reitti lobata suoraan asiantuntemattomia poliitikkoja ja saada maahan omien intressiensä mukainen lainsäädäntö. Ihminen eli rakennuksen käyttäjä on joutunut sivustakatsojaksi, kärsijäksi ja maksajaksi olipa kyseessä mikä tahansa rakennus, asunto, työpaikka tai julkinen kiinteistö. TARKASTUSVALIOKUNNAN tutkimusraportissa on esitetty harkittavaksi uuden rakennusviraston perustamista. Tässä yhteydessä sitä esitetään kuitenkin hoitamaan ainoastaan ohjausta ja neuvontaa, joka liittyy rakennusten peruskorjauksiin ja ylläpitoon. Mielestäni tällaiselle virastolle tulisi antaa huomattavasti laajempi tehtäväkenttä ja sisällyttää sen toimenkuvaan myös uudisrakentaminen. Me tarvitsemme valtion tasolla virastoa, johon rakennusalan asiantuntemus ja osaaminen on keskitetty kokonaisvaltaisesti. Kalle Kirjalainen Hannele Rämö Toiminnanjohtaja Asumisterveysliitto AsTe ry ASUMISTERVEYS ASUMISTERVEYSLIITON TIEDOTUSLEHTI 2/2012 ISSN X (painettu) ISSN (verkkolehti) Kannen kuva: Pirjo Halme-Hoffren Lehti on luettavissa myös osoitteessa JULKAISIJA Asumisterveysliitto AsTe ry Kaivokatu 5 7, Heinola Puh. (03) Fax (03) PÄÄTOIMITTAJA Hannele Rämö TOIMITUS Leena Johansson SIVUNVALMISTUS Päivi Kaikkonen K-Systems Contacts Oy, Heinola Paperi Cocoon Offset, joka on valmistettu 100 % kierrätyskuidusta. Paino Ecapaino Oy, Lahti 2012 Raha-automaattiyhdistys tukee Asumisterveysliiton toimintaa.\n3 UUSI MENETELMÄ rakennusten homevaurioiden vakavuuden arviointiin Itä-Suomen yliopiston, THL:n, Työterveyslaitoksen, Helsingin yliopiston ja Turun yliopiston yhteisessä TOXTEST-tutkimuksessa eletään ratkaisevia hetkiä. Loppusuoralle edenneen kolmivuotisen TOXTEST-tutkimushankkeen haastavana tavoitteena oli kehittää sisäympäristönäytteille soveltuva toksisuuden eli myrkyllisyyden arviointimenetelmä, jota voidaan hyödyntää homevaurion vakavuuden arvioinnissa. Tutkimuskohteita näytteiden keruuta varten saatiin muun muassa Asumisterveysliiton kautta. Tutkijaryhmä ei lupaa jokamiehen hometestiä kaupan hyllylle, mutta edistysaskeleita näytteenottomenetelmiin ja toksisuuden arviointiin on näköpiirissä. Parhaillaan kukin taho sokkotestaa aidoista kohteista lupaavimmilla menetelmillä kerättyjä näytteitä. Yhteisessä tulospalaverissa koodit aukaistaan ja voidaan todeta, mitkä näytteenottomenetelmät korreloivat parhaiten kohteissa ilmenneiden oireiden kanssa, kertoo tutkimushankkeen käytännön toteutusta koordinoiva tutkija Kati Huttunen Itä-Suomen yliopistosta. Jos yksi tai useampi menetelmä erottelee vauriokohteet vertailukohteista hyvällä prosentilla, se olisi tosi positiivinen signaali ja siitä voisi jatkaa suoraan kohti näytteenoton käytännön ohjeistamista. Tutkijoilla on muiden tavoin kova halu löytää ratkaisu lukuisia ihmisiä askarruttavaan ongelmaan. Valitettavasti näyttää siltä, että yhtä ainoaa täysin luotettavaa testiä tuskin voidaan löytää. Tämä ei ollut yllätys, sillä tehtävä tiedettiin haasteelliseksi jo alun perin. On kuitenkin mahdollista, että tästä tutkimuksesta syntyy työkalu, jonka avulla rakennusten tilaa voidaan arvioida entistä monipuolisemmin, Kati Huttunen arvioi. Asiantuntijatyötä tarvitaan jatkossakin Tutkija Kati Huttunen muistuttaa, että terveyshaitan todentaminen tulee jatkossakin aina vaatimaan myös asiantuntijatyötä. Niin pitääkin olla, kun on kyse terveydestä ja isoista rahoista. TOXTEST-tutkimuksen koordinoinnista ja osatoteutuksesta vastaa professori Maija-Riitta Hirvosen tutkimusryhmä Terveyden ja hyvinvoinnin laitokselta ja Itä-Suomen yliopistosta. Lisäksi hankkeeseen osallistuu johtava tutkija Anne Hyvärisen tutkimusryhmä Terveyden ja hyvinvoinnin laitokselta, tutkimusprofessori Harri Aleniuksen tutkimusryhmä Työterveyslaitokselta, tutkimusjohtaja Mirja Salkinoja-Salosen tutkimusryhmä Helsingin yliopistosta sekä lehtori Esa- Matti Liliuksen tutkijaryhmä Turun yliopistosta. Takana pitkä ja monivaiheinen tie Keskeisimmäksi haasteeksi on osoittautunut se, miten näytettä tilasta kerätään ja käsitellään. Lukuisia käytössä olevia menetelmiä on karsittu kovalla kädellä, jotta jäljelle on saatu käyttökelpoisimmat. Yhtä ylivoimaista tapaa ei ole toistaiseksi löytynyt, mutta monia menetelmiä on voitu sulkea pois. On muun muassa selvinnyt, että näytteenotossa käytettävät pölynkeräysmenetelmät vaativat kehittämistä, ja että kerätyn pölyn ikä, säilytystapa ja käsittely ennen analysointia vaikuttavat tuloksiin. Luotettava tulos voidaan saavuttaa vain, jos koko ketju näytteenotosta analyysiin toimii aukottomasti. Kalle Kirjalainen AsteInfo 2/2011 3\n4 Elämä vie vaikeuksien jälkeen eteenpäin Vihtiläisen Mirjami Toukosen unelma omasta kodista toteutui vuonna 2008, kun Toukonen osti itselleen ja kahdelle pojalleen rivitaloasunnon. Kyseessä oli ensiasuntoni, joten innostus ja toiveet olivat korkealla. Oli hienoa omistaa asunto. Vain muutaman kuukauden asumisen jälkeen Toukoselle selvisi, että rivitaloosake oli myyty väärillä tiedoilla. Sain kuulla naapurilta, että asunnossa oli ollut kosteusvaurio. Edellinen asukas oli teettänyt pintaremontin, mutta kosteus oli jäänyt rakenteisiin. Sen todistivat myöhemmin tehdyt mittaukset, joiden mukaan makuuhuoneen seinästä löytyivät korkeimmat lukemat. Samaan aikaan koko perhe alkoi sairastella. Perheen äidille puhkesi krooninen poskiontelontulehdus. Vanhemmalla pojallani on astma, joka vaikeutui välittömästi. Pojilla oli keuhkokuumetta, päänsärkyä, silmien kirvelyä. Aamuisin oireet olivat vaikeimmat. Olo helpotti, kun oltiin päivä poissa kotoa. Alkoi tilanteen selvittely sekä taloyhtiön että myyjien kanssa. Toukonen reklamoi kaupasta myyjille ja vaati kaupanpurkua. Käräjäoikeuteen päädyttiin vuonna 2009 ja päätös kaupan purkamisesta tuli vuonna Minä tietysti hehkutin, että kaikki meni kuten pitikin. Luulin, että selvisimme, mutta asianajajani toppuutteli iloa. Kuukauden kuluttua tuli tieto, että myyjä valittaa päätöksestä hovioikeuteen. Asiantuntijoita ja infoviidakkoa Kun Toukonen lapsineen oli asunut uudessa kodissaan vain alle vuoden, taloyhtiö aloitti pitkän väännön jälkeen asunnossa remontin. Muut osakkaat eivät olisi halunneet laittaa rahaa asuntoni remontointiin, joten yhtiön kanssa käyty taistelu vastuista teki minusta hyvin epäsuositun henkilön talossa, Toukonen muistelee. Hän oli kuitenkin päättänyt hakea itselleen oikeutta. Asuntoa kuivatettiin puoli vuotta ja perhe asui evakossa tuttavien luona. Yhtiö korjasi asuntoa omien asiantuntijoidensa ohjeiden mukaan. Sitä ennen paikalla oli käynyt monta lausunnonantajaa, osa omia, osa myyjän ja osa taloyhtiön palkkaamia. Heti alussa Toukonen oli lähtenyt etsimään tietoa Internetistä. Netin viidakossa tuntui, että infoa oli ihan hirveästi, mutta kuitenkaan ei yhtään. Asumisterveysliitosta sain asiantuntevia vinkkejä ja vertaistukea. Päätös kääntyi ylösalaisin Helmikuussa 2011 hovioikeus kumosi Kuvat: Leena Johansson 4 AsteInfo 2/2011\n5 Tilanteen raskauden tajusi vasta, kun prosessi oli ohi. käräjäoikeuden päätöksen kaupanpurusta, ja vain vahingonkorvaus säilyi. Päätöksen odotusaikana Toukosen asianajaja oli ehtinyt hankkia niin paljon taustatietoa, että oli valmis jatkamaan prosessia ja hakemaan lupaa Korkeimman oikeuden käsittelyyn. Hänen mukaansa perusteet kaupan purkamiselle olivat hyvät. Mirjami Toukonen punnitsi oikeusprosessin jatkamisen ja oman ja perheensä jaksamisen välillä. Prosessi oli kestänyt kolme vuotta. Mietin, olenko valmis uhraamaan vielä vuoden tai puolitoista vuotta elämästäni tähän taisteluun. Mirjami Toukonen teki päätöksen, joka jälkeenpäin tuntuu hänestä oikealta. Päätimme laittaa taloyhtiön remontoiman asunnon myyntiin valitusajan aikana. Takaporttina oli, että mikäli asunto ei mene kaupaksi, tehdään valitus Korkeimpaan oikeuteen. Asunto laitettiin myyntiin kaikin tiedoin sen taustoista. Remontti ja meneillään oleva oikeusprosessi kerrottiin ostajaehdokkaille rehellisesti ja huomioitiin hinnassa. Sitten onnen pilvi tuli päälleni. Ensimmäisessä näytössä kävi perhe, joka halusi asunnon itselleen, Mirjami Toukonen iloitsee. Kaupanteosta on puolitoista vuotta ja pienellä paikkakunnalla toisensa tuntevat myyjä ja ostaja vaihtavat silloin tällöin kuulumisia. He ovat tyytyväisiä uuteen kotiinsa. Periksi antamisen vaikeus Jos Mirjami Toukonen olisi lähtenyt asiassaan Korkeimpaan oikeuteen, käsittely olisi edelleen kesken. Tilanteen raskauden tajusi vasta, kun prosessi oli ohi ja voin hengittää ja ajatella muutakin. Jälkeenpäin hämmästelen, miten jaksoin hoitaa perheen, työni ja yritykseni. Pitkä jakso elämässä opetti, että vaikka olisi kuinka valmis ja halukas hakemaan oikeutta, periksikin pitää osata antaa, jos on liian raskasta. Jossain vaiheessa olin valmis hakemaan oikeutta vaikka läpi harmaan kiven. Muistan, miten Asumisterveysliiton lomalla höyrysin toiselle perheelle oikeudenmukaisuudesta, ja ihmettelin, kun he olivat sopimassa riitaansa, Toukonen muistelee. Mirjami Toukonen oli suojellut lapsiaan yrittämällä olla käsittelemättä vaikeuksia heidän läsnä ollessaan. Toki he vaistosivat ja tiesivätkin tilanteen, ja väkisin kuulivat esimerkiksi puheluja asianajajan kanssa. Mutta oikeudessa käynnit pidin heiltä salassa. Vaikeudet kuitenkin yhdistivät perhettä. Pojista tuli sopeutuvaisempia ja perheenä kasvoimme kiinteäksi. Lapset toipuivat oireistaan Toukoselle jäi pysyväksi terveyshaitaksi kosteusvaurioisessa kodissa asumisesta herkkyys poskiontelontulehduksiin. Nyt 12-vuotiaan Leevin astma oireilee nykyään ainoastaan siitepölyaikaan, ja 8-vuotias Paavo on päässyt oireistaan kokonaan. Perhe asuu tällä hetkellä Vihdin keskustan tuntumassa idyllisessä omakotitalossa, vuokralla. Sen verran varovainen olin, että tulin katsomaan meille tarjottua vuokrataloa ensin yksin. Sanoin, että saatan kääntyä takaisin heti ovelta. Niin ei kuitenkaan käynyt, vaan Toukosen perhe sai itselleen turvallisen kodin. Koti voi olla vuokra-asuntokin, omistusasunnon merkitys ei ole enää niin suuri. Poikien mielestä tästä ei muuteta enää mihinkään. Ja onhan täällä hiukan enemmän tilaa kuin pienessä evakkoasunnossa, Mirjami Toukonen hymyilee. Hän ei usko ihan vähällä lähtevänsä asuntokauppoihin uudestaan. Jos ostaisin, syynäisin joka kivijalan ja lattialaatan, enkä usko, että vaatimukset täyttävää löytyykään. Varoittelen koko ajan myös ystäviä ja läheisiä: oletko varmasti selvittänyt kaiken? AsteInfo 2/2011 5\n6 TIUKKA SÄÄTELY ohjaa terveyshaitta-avustusta ARA:n ja Asumisterveysliiton kehittämä valtakirjajärjestelmä parantaisi tiedonkulkua apua tarvitsevista kohteista. Asumisen rahoitus- ja kehittämiskeskus ARA myöntää tänä vuonna 1,5 miljoonaa euroa valtion varoja terveyshaitta-avustuksena perheille, jotka ovat joutuneet yllättäen ja ilman omaa syytään suuriin taloudellisiin vaikeuksiin asunnossa ilmenneen terveydelle haittaa aiheuttavan kosteus- tai homevaurion vuoksi. Terveyshaitta-avustus on niin sanottu viimesijainen avustus eli sitä voi saada korjauksiin, hankintaan tai uuden rakentamiseen, kun kaikki muut rahoitusvaihtoehdot on käytetty. Sen vuoksi avustus on myös hyvin tarkasti säädelty. Hakuprosessin yksinkertaistamisessa ei tällä hetkellä juuri ole tehtävää, sillä tiukalla säätelyllä pyritään turvaamaan avustuksen päätyminen oikeisiin osoitteisiin, sanoo ARA:n ylitarkastaja Anne Salin, jonka käsien kautta kulkee noin sata vuosittaista avustushakemusta. Hakemisen vaativuudesta kertoo muun muassa se, että varsinaisen hakulomakkeen oheen tarvitaan 16 erilaista liitettä. Päätös tehdään papereiden perusteella, ja kunnan terveystarkastajan on käytävä paikalla toteamassa terveyshaitta. Avustus edellyttää viiden vuoden asumista Hakemuslomake ohjeineen löytyy ARA:n Internet-sivuilta (www.ara.fi) ja se jätetään omaan kuntaan. Yhteyshenkilönä voi toimia korjausneuvoja, ja kunnan rakennustarkastaja käy yleensä prosessin aikana paikalla. Mikäli avustus myönnetään, maksamisen aikana kunnan viranomainen käy toteamassa työn valmiusasteen. Lisäksi avustuksen ehtona on, että korjatussa asunnossa asutaan viisi vuotta, mikä tarkistetaan vuosittain väestörekisteristä, Anne Salin opastaa. Avustusta kannattaa hakea, mikäli kaikki muut rahoituskeinot on jo käytetty. Vuonna 2012 myönnettyjen avustusten keskiarvo-osuus asunnon hyväksytyistä terveyshaittakorjauskustannuksista on ollut 61 prosenttia, eli avustusta saaneet perheet ovat todellisissa vaikeissa tilanteissa. Terveyshaitta-avustuksella on taloudellista merkitystä, jos perheen talous on Pirjo Halme-Hoffren ajautunut pahasti miinukselle, ylitarkastaja Anne Salin toteaa. Yksittäisen avustuksen suuruus on tällä hetkellä keskimäärin euroa. Avustukset uudisrakentamiseen ovat kasvaneet, mikä kertoo asuntokannan vanhenemisesta. Avustuksen myöntäminen uudisrakentamiseen onnistuu vain tilanteissa, joissa vanha asuinrakennus on todettu korjauskelvottomaksi tai korjauskustannukset nousevat niin suuriksi, että korjaaminen ei olisi taloudellisesti kannattavaa. Hakemusten käsittelyajat ovat hieman pidentyneet. FAKTA Terveyshaittaavustus Määräraha 1,5 miljoonaa euroa vuonna Vuodelle 2013 esitetään samansuuruista avustussummaa. Avustuksia haetaan vuosittain kpl. Noin puolet hakemuksista hylätään. Avustusta myönnetään vain terveyshaittaa aiheuttavien vaurioiden kustannuksiin, joko korjaamiseen, uudisrakentamiseen tai hankintaan. Avustusta saaneen on käytettävä kohdetta omana asuntonaan 5 vuotta. Kriteerejä ovat suuri taloudellinen vaikeus sekä ilman omaa syytä, ennalta arvaamatta ja yllättäen ilmennyt kosteus- tai homevaurio. Avustusprosentti enintään 70 %, harvoin kuitenkaan myönnetään täytenä. Oikaisuvaatimuksista noin 10 % menee hallinto-oikeuteen valituksena, mutta päätös muuttuu erittäin harvoin. 6 AsteInfo 2/2011\n7 Aiemmin käsittelyaika oli 3 5 kuukautta, nyt neljästä kuukaudesta puoleen vuoteen. Kevät on kiireisintä aikaa. Korjaukset voi aloittaa omalla taloudellisella riskillä jo käsittelyaikana. Mikäli korjaukset tai uudisrakentaminen aloitetaan ennen avustuspäätöstä, on niihin haettava aloituslupa. Korjauksiin antaa aloitusluvan kunta, uudisrakentamiseen ja hankinaan ARA. Valtakirjajärjestelmä viritteillä Kosteus- ja homeongelmiin joutuneita auttava Asumisterveysliitto on tärkeä yhteistyökumppani terveyshaitta-avustusten käsittelyssä. Jotta avustukset päätyisivät mahdollisimman oikeisiin kohteisiin, ARA kehittää parhaillaan Asumisterveysliiton kanssa valtakirjajärjestelmää, jossa Asumisterveysliitto voisi asiakkaansa luvalla antaa tietoja ARA:lle. Avustusjärjestelmä on muuttumassa Sitä, onko terveyshaitta-avustuksen kaltaisen avun maksaminen jatkossa ARA:n tehtävä, pohditaan parhaillaan valtion vaikuttavuus- ja tuloksellisuusohjelmaan liittyvän viraston ydintoiminta-analyysin yhteydessä. Linjauksen mukaan terveyshaitat eivät kuuluisi jatkossa ARA:n ydintehtäviin, mutta ainakin vuoden 2013 talousarviossa terveyshaitta-avustus on mukana. Hätätapauksissa tuleva ratkaisu voisi löytyä esimerkiksi vakuutusperusteisesta järjestelmästä. Jatkossa mietitään sitten, kenen tehtävä on sitä ylläpitää ja mikä on tukemisen tapa, pohtii ARA:n ylitarkastaja Anne Salin. Asumisterveysliitto neuvoo asiakasta myös hakemuksen teossa. Jos Asumisterveysliiton asiantuntija on jo käynyt hakijakohteessa paikan päällä, se helpottaa esimerkiksi korjausten laajuuden ja ongelmien todellisen tason arviointia, sanoo ylitarkastaja Anne Salin. Asumisterveysliitto neuvoo asiakasta myös hakemuksen teossa ja korostaa sen huolellista täyttämistä. Päätös terveyshaitta-avustuksesta saattaa venyä mahdollisen oikeusprosessin vuoksi. Avustusta ei myönnetä ennen kuin myyjän vastuu on selvitetty riitatapauksissa. Reilu puolet hakemuksista hylätään. Yksi vaadittavista liitteistä on kauppakirja, josta tai sen liitteenä olevasta kuntoarviosta saattaa esimerkiksi selvitä, että ostaja on hankkinut tietoisesti remontoitavan talon. Silloin avustushakemus yleensä hylätään tai kustannuksia hyväksytään avustuksen piiriin vain niiltä osin, jotka eivät olleet tiedossa ostopäätöstä tehtäessä. Unelmia ostetaan edelleen Tiedon ja neuvonnan lisääntymisestä huolimatta ARA:lle tulevat avustushakemukset kertovat harmittavan usein sekä ymmärtämättömyydestä että unelmien ostamisesta ilman asiaperusteita. Halutaan se rintamamiestalo, eikä taloa tarkasteta rakennusalan ammattilaisen kanssa. Kuntokartoittajia ja arvioijia on monenlaisia ja tasoisia. Toisaalta ostajat eivät ymmärrä, mitä kuntokartoituksen termit ja suositukset tarkoittavat, Anne Salin listaa. Omakotitalon ostajille pitäisi olla hänen mielestään jonkinlainen ostokortti nettiversiona. Pitäisi ymmärtää, että talon arvo ei säily vain asumalla, vaan sitä on myös huollettava ja korjattava. Tietoisuuden lisäämiseen pitäisi panostaa vielä enemmän, tarkoitushan ei ole, että osaamatonta asumista korjataan valtion varoilla. AsteInfo 2/2011 7\n8 HUOLIMATON VEDENKÄSITTELY voi johtaa asunnon kosteusvaurioon Vanhojen asuntojen lattiaremonteissa paikalleen jätetty huopapohjainen muovimatto on tyypillinen homepesä. Pienikin vesimäärä saattaa käynnistää asunnon homehtumisen, jos vettä valuu rakenteisiin säännöllisesti. Taustalla on yleensä huolimaton vedenkäsittely. Yleisin esimerkki on se, että keittiössä on laminaattilattia, ja käsin tiskattaessa vettä käsitellään huolimattomasti. Muutama tiskauskerta viikossa riittää, jos vettä pääsee joka kerta roiskumaan myös lattialle, kuvaa heinolalainen isännöitsijä Irja Mällönen-Valkeinen. Laminaattilattia on huoneen keskellä yleensä melko tiivis, mutta ongelmakohtia ovat seinänvieren listat, joiden väliin vesi tunkeutuu koko ajan syvemmälle. Lisäksi vanhoissa taloissa lattiat eivät useinkaan ole ihan vaakasuoria, joten vesi hakeutuu seinien ja kaapistojen vierustoille luvulla rakennettuja asuntoja remontoitiin yleisesti 1990-luvulla, ja tapana oli jättää alkuperäinen, huopapohjainen muovimatto uuden laminaatin alle äänieristeeksi. Jos laminaatin alle on vielä laitettu solumuovi, veden joutuminen seinänvieren lattiarakenteisiin saa alimmat kerrokset nopeasti homeeseen. Käsitiskin jälkeen on siis syytä tarkistaa myös lattia samalla kun tiskipöytä kuivataan. Mummon kukkalauta vai patteriventtiilin vuoto? Isännöitsijät törmäävät asuntoja tarkastaessaan usein myös kukkalautojen alapuolelta kostuneisiin seinänvieriin. Kukkien kasteluvesi saattaa valua yli aluslautasen ja siitä lattialle jalkalistan alle. Monta kertaa etenkin ikäihmisten asunnoissa joudutaan ikäviin selvittelyihin siitä, onko vesi tullut kukkalaudalta vai sen alla sijaitsevasta patteriventtiilistä. Yhä useampi huonokuntoinen vanhus asuu nykyään kotona, ja esimerkiksi näkökyvyn heikkeneminen saattaa olla syynä siihen, ettei lattialle valunutta tai kaatunutta vettä havaita. Silloin, kun kosteusvaurio alkaa näkyä pintarakenteissa, alapuoli on jo pilalla, isännöitsijä Irja Mällönen-Valkeinen kuvaa. Oma lukunsa ovat sairaustapaukset, joissa esimerkiksi vesihana jää valumaan. Näitäkin tulee entistä enemmän esiin, kun entistä huonokuntoisemmat Huollot ja tarkistukset pitäisi hoitaa ajallaan, eikä odottaa kosteusvauriota, muistuttaa isännöitsijä Irja Mällönen- Valkeinen. Hannele Rämö 8 AsteInfo 2/2011\n9 Jo vanha kansa sen tiesi Rakennus on pidettävä sellaisessa kunnossa, ettei siitä aiheudu terveydellistä haittaa, epäsiisteyttä tai rumentamista sekä ettei tulenvarmuutta tai rakennuksen kestävyyttä saateta vaaranalaiseksi. Rakennussääntö, annettu ihmiset asuvat yksin kotona. Vanhusten asuntoihin pitäisikin asentaa liiketunnistimella varustettuja hanoja ja suihkuja. Ne ovat hyviä keksintöjä. Kylpyhuoneet ovat myös usein täynnä sinne kuulumatonta tavaraa, joka voi pudota vahingossa lattiakaivon päälle ja aiheuttaa tulvan. Lasten vesileikit ja tiputtelevat kodinkoneet Monissa kylpyhuoneremonteissa on vesivahinkoa estämään tarkoitettu tulvakynnys jäänyt liian matalaksi tai unohtunut kokonaan tekemättä. Tähän törmätään etenkin lapsiperheissä, kun vesileikit innostavat runsaaseen veden laskemiseen. Mikäli tulvakynnystä ei ole, vettä pääsee valumaan eteisen lattialle. Tässäkään ei tarvita kerralla isoja vesimääriä, mutta säännöllinen valuminen käynnistää rakenteiden kostumisen. Isännöitsijät törmäävät usein myös astianpesukoneiden huolimattomaan käyttöön. Niiden alusta pitää tarkistaa säännöllisesti. Usein vuoto tiskialtaan takana huomataan vasta, kun lattia alkaa kupruilla, isännöitsijä Irja Mällönen-Valkeinen harmittelee. Uudet asunnot varustetaan astianpesukoneilla ja niiden alle sijoitettavilla kaukaloilla, mutta vanhemmissa taloissa asukkaan itse hankkima tiskikone jää usein varustamatta turvakaukalolla. Muovikaukalo on pieni investointi, vahingon korjaamiseen kuluu tuhansia euroja, Mällönen-Valkeinen muistuttaa asukkaan vastuusta. Viime kädessä taloyhtiö vastaa omista rakenteistaan, mutta pintamateriaalien pitäminen hyvässä kunnossa on osakkaan vastuulla. Huollot ja tarkistukset pitäisi hoitaa ajallaan osakkaan ja yhtiön yhteistyöllä, eikä odottaa vahinkoa. Ohjeistusta on kyllä tarjolla, kyse on enemmänkin asenteesta ja saamattomuudesta. Leena Johansson Kukkien kastelussa toistuvasti yli valunut vesi voi saada kosteusvaurion aikaan. Kunnossapidon vastuunjako Rakennuksen korjaaminen ja kunnossapito kuuluvat pääsääntöisesti omistajalle eli taloyhtiölle. Osakkeenomistajan vastuulle kuuluvat pääsääntöisesti hänen hallitsemansa huoneiston sisätilat. Jos huoneiston sisätilat vahingoittuvat yhtiön vastuulle kuuluvan vian tai sen korjaamisen vuoksi, on yhtiön korjattava myös huoneiston sisätilat, kuten kosteusvaurion korjaamisen yhteydessä kylpyhuoneen pinnoitteet ennalleen perustasoon. Huoneiston sisäpuolisista pinnoitteista, kuten tapetoinnista, laatoituksesta ja väliovista vastaa osakas, ulko-ovista yhtiö. Ikkunoiden sisäpuitteista vastaa osakas, ulkopuitteista yhtiö. Tuuletusluukkujen ja poistoilmaventtiilien puhdistus on osakkaan vastuulla. Vesihanat ja patterien venttiilit ovat yhtiön vastuulla. Ammeet, altaat, letkut ja liitäntäputket osakkaan vastuulla. Vesilukon ja lattiakaivojen puhdistuksesta vastaa osakas. Hänellä on myös ilmoitusvelvollisuus viemäritukoksesta. Pesukoneen ja astianpesukoneen liittäminen oikein on osakkaan vastuulla. Lain mukaan vuokralaisen on hoidettava vuokrattua tilaa ja siinä olevia laitteita ja kalusteita huolellisesti. Vuokralaisen on ilmoitettava vuokranantajalle huoneistossa ilmenevistä vioista. Vuokralaisen kannattaa aina ottaa kotivakuutus, edellytti vuokranantaja sitä tai ei. Pieni lisä peruskustannuksiin parantaa reilusti asumisen turvallisuutta vahinkotilanteessa. Lisätietoja: Suomen Kiinteistöliitto ja Vuokralaisten Keskusliitto AsteInfo 2/2011 9\n10 Asumisterveysteltta turuilla ja toreilla kesällä 2012 Pirjo Halme-Hoffren Vertaistukea sinne missä apua tarvitsevat ihmiset ovat. Asumisterveysliitto toteutti kevään ja kesän aikana asumisterveysteltta toiminnan eri puolilla suomea. Teltalta saivat neuvoja ja ohjeita asumisterveys- ja sisäilmaongelmiin joutuneet ihmiset sekä sellaiset ihmiset, jotka halusivat ennaltaehkäistä ongelmia. Ongelmat, joita nousi esiin, olivat mm. tiedonhajanaisuus, tutkimusten ja analyysien luotettavuus sekä mistä saada konkreettista asiantuntija apua terveyshaittojen selvittämiseen ja korjaussuunnitelmien laatimiseen. Suurimpana ongelmana ihmiset kentällä kokivat sen, että palveluntarjoajia on eri sektoreilta kirjava määrä, mutta niiden toimivuudesta ei ole kättä pidempää. Suurin harmi edelleen on se, että ihmisiä syyllistetään ja asumisterveysongelmista pyritään tekemään kaikin keinoin psyykkinen ongelma. On puhuttu paljon kosteus- ja homevauriofobiasta, mutta ei ole juurikaan osoitettu mielenkiintoa rakennusvirhefobialle. Ongelmat koetaan niin laajoina ja vaikeina, että ihmiset paikoin jopa ovat alistuneet tilanteeseen. Asumisterveystelttatoreilta on tullut keskeisenä ehdotuksena se, että jonkun pitäisi ryhtyä kantamaan vastuuta ihmisten sairastumisista, taloudellisen avun lisäämisestä ja muista riittävistä tukipalveluista. Kuntien sosiaalitoimet eivät pääsääntöisesti ota rakennusten kosteus ja homeongelmaisia vakavasti. Kentällä toivotaan myös, että joku puuttuisi kirjavaan joukkoon asiantuntijoita ja heidän laskutuspolitiikkaansa. Teltalla käyneet muiden yhdistysten vapaaehtoistyöntekijät toivat myös viestiä siitä, että erilaiset asumisterveysongelmat tulevat esiin heidän jokapäiväisessä työssään. Käytäntö osoitti asumisterveystelttatoritoiminnan vastaavan siihen haasteeseen, jota ruohonjuuritasolla kaivataan. Ensi keväänä asumisterveystelttatorit käynnistyvät jälleen. Toiminta ulotetaan uusille paikkakunnille. Tarkemmat ajankohdat ja paikkakunnat varmentuvat ja ne löytyvät kevään aikana yhdistyksemme nettisivuilta osoitteesta Kuvat: Pirjo Halme-Hoffren 10 AsteInfo 2/2011\n11 KESÄN 2012 lomat kuvina Kuvat: Pirjo Halme-Hoffren Teemalomat 2013 Teemalomat 2013 hakuaika on alkanut. Lomat järjestetään yhteistyössä Lomakotien Liitto ry:n kanssa. Lomat on tarkoitettu asumisterveysongelman kohdanneille perheille. Vuoden 2013 teemalomat järjestetään Liikuntakeskus Pajulahdessa. Pajulahti on Nastolassa toimiva liikunta- ja vapaa-ajankeidas. Lomaohjelma koostuu asiantuntijaluennoista sekä koko perheen liikunnallisesta ohjelmasta. Asiantuntijat luennoivat mm. kosteus- ja homevaurioista, lainsäädännön soveltamisesta, terveydestä sekä velka- ja talousasioista. He antavat konkreettista ja oikeaa tietoa. Huom. Teemalomien hakuaika päättyy jo Lomahakemuksia saa AsTeen toimistolta. Sähköposti: tai puhelin (03) / Pirjo Halme- Hoffren. Lisäinformaatiota nettisivuillamme: Ryhmä Loma-ajankohta Loma 1 su pe Loma 2 su pe AsteInfo 2/\n12 VOIMAA VERTAISTUESTA Onko asumisterveys ongelmasi? VERTAISTUKIRYHMÄT kokoontuvat Espoossa, Lahdessa, Tampereella, Turussa ja Porissa useita kertoja vuodessa. Vertaistukeen ovat tervetulleita kaikki, joilla on asumisterveysongelmia tai jotka ovat niistä selvinneet. Kokoontumisajankohdista ilmoitetaan Asteen verkkosivuilla Tervetuloa! Pirjo Halme-Hoffren Lisätietoja ja ilmoittautumiset tai puh. (03) Voit ilmoittautua myös alla olevalla lomakkeella. AsUMISTERVEYS-lehti palvelukortti Muutosilmoitus / jäsenhakemus / ilmoittautuminen Lomakkeen voit täyttää myös osoitteessa Nimi Lähiosoite Postinumero ja -toimipaikka Puhelin Sähköposti Uusi osoite Päiväys ja allekirjoitus Ilmoittautuminen Lahden Turun Tampereen Espoon Porin vertaistukiryhmään. Palaute: Asumisterveysliitto AsTe ry, Kaivokatu 5 7, Heinola puh. (03) fax (03) Asteen henkilöjäsenmaksu on 20 euroa ja yhteisöjäsenmaksu 100 euroa/vuosi.\nASUMISTERVEYS Asumisterveysliitto AsTe ry:n tiedotuslehti 2/2015\nASUMISTERVEYS Asumisterveysliitto AsTe ry:n tiedotuslehti 2/2015 @home SISÄLTÖ 3 Toimiva ja helposti nuohottava tulisija edistää asumisterveyttä 4 Ohjelmapäällikkö Katja Outinen vie talkoot maaliin 6 Suunnitelmallinen


Digitaalinen detox: palauta yhteys todelliseen maailmaan - Mielen Ihmeet\nDigitaalinen detox auttaa lievittämään stressiä ja saamaan jälleen yhteyden todelliseen maailmaan.\nViimeisin päivitys: 18 kesäkuu, 2019\nOllaanpa nyt rehellisiä: olemme lähes aina yhteydessä internettiin, oli se sitten älypuhelimella, tietokoneella tai tabletilla. Digitaalisesta maailmasta on tullut perustavanlaatuinen osa arkeamme – itse asiassa älypuhelin on yleensä ensimmäinen ja viimeinen asia, jonka näemme päivittäin. Olemmeko tietoisia siitä, kuinka paljon aikaa vietämme uppoutuneena digitaaliseen maailmaan? Ehkä emme. Jos olisimme, tekisimme luultavasti asialle jotain. Yksi vaihtoehto on niin sanottu digitaalinen detox.\nMitä tapahtuisi, jos päättäisimme viettää vähemmän aikaa sosiaalisessa mediassa? Jotkut hätääntyvät jo pelkästään siitä ajatuksesta, etteivät he pääse tarkistamaan sometilejään joka päivä. Mutta millaista elämä oli ennen kuin tämä digitaalinen hulluus otti vallan?\nEmme tietenkään tarkoita, että sosiaalinen kanssakäyminen tulisi lopettaa kokonaan. Mutta on erittäin tärkeää olla vastuullinen sosiaalisen median käytön suhteen. Sitä on käytettävä kohtuudella, eikä sen saa antaa hallita elämää.\n“Teknologinen edistys on kuin kirves patologisen rikollisen käsissä.”\nOn ihan hyvä irrottautua aina silloin tällöin teknologiasta. Miksi edes tunnemme pakottavaa tarvetta olla online kaiken aikaa? Se on mennyt siihen pisteeseen, että meistä on tullut riippuvaisia teknologiasta. Tästä syystä onkin loistava idea tehdä digitaalinen detox, katkaista yhteys teknologiaan saadaksemme yhteyden taas todelliseen maailmaan, itseemme ja ympärillämme oleviin ihmisiin. Paneudutaan tähän tarkemmin.\nMikä on digitaalinen detox?\nDigitaalinen detox merkitsee tauon pitämistä digitaalisesta maailmasta. Se on yhteyden katkaisemista sosiaaliseen mediaan, internetiin ja uuteen teknologiaan. Sen tavoitteena on katkaista digitaalinen riippuvuus, joka saa aikaan ahdistusta, kun emme ole vilkaisseet puhelintamme muutamaan tuntiin (muutamaan minuuttiin joidenkin kohdalla). Tämä riippuvuus on kasvanut niin suureksi, että olemme lakanneet huolehtimasta itsestämme ja velvollisuuksistamme.\nSana detox tarkoittaa myrkkyjen poistamista. Digitaalisessa detoxissa on kyse sisällämme olevan myrkyllisyyden poistamisesta – tässä tapauksessa teknologian. Vaikka teknologiasta onkin joskus paljon apua ja se voi olla viihdyttävää, sillä on myös runsaasti haittapuolia.\nTarkoituksena ei ole katkaista suhdetta teknologiaan kokonaan, vaan olla tietoinen siitä kuinka käytämme sitä. Meidän on kiinnitettävä huomiota siihen, kuinka paljon aikaa vietämme netissä ja kaikkiin niihin asioihin, jotka kenties jätämme tekemättä tai joiden tekemistä viivyttelemme tämän riippuvuuden takia.\nYdinasiat digitaalisessa detoxissa\nDigitaalinen detox kuulostaa helpolta, mutta todellisuudessa se ei ole sitä. Olemme niin tottuneita olemaan online kaiken aikaa, että se on jo osa päivittäisiä tapojamme. Digitaalisen detoxin tekeminen vaatiikin paljon sinnikkyyttä ja paneutumista. Seuraavat asiat voivat auttaa siinä:\nPäätä ajankohta: Tämä on hyvin henkilökohtainen vaihe, sillä se riippuu jokaisen ihmisen omista aikatauluista. Detoxin voi tehdä viikonloppuisin, tiettyinä aikoina päivästä jne. Tärkeintä on aloittaa; jo pari minuuttia päivästä riittää aluksi. Muista, että tavat juurtuvat hitaasti mutta varmasti, joten on ihan OK, jos digitaalinen detox ei onnistu kertarysäyksellä.\nEtene vaihe vaiheelta: Digitaalinen detox ei onnistu yhdessä yössä, erityisesti jos haluat tehdä sen oikein. On tärkeää olla kärsivällinen itsensä ja oman edistymisensä kanssa.\nPohdi itseäsi: Älä pelkää pohtia omia ajatuksiasi ja tunteitasi. Tämä auttaa ymmärtämään, miksi tunnet jatkuvaa tarvetta olla yhteydessä nettiin. Yritätkö vältellä jotain? Puuttuuko sinulta jotain mitä haluaisit? Oletko yksinäinen todellisessa elämässä? Tärkeintä on olla tietoinen siitä, että voit katkaista yhteyden digitaaliseen maailmaan ja elää silti hyvää elämää.\nSano hyvästit muistutuksille!: Muistutuksista tulee usein valtava riesa. Joskus niitä tulee toinen toisensa perään, mikä häiritsee keskittymistä tärkeisiin tehtäviin. Muistutukset voivat aiheuttaa ahdistusta ja pahentaa tarvetta olla koko ajan online.\nEtsi muita vaihtoehtoja: Miltä kuulostaisi kahville lähteminen ystävän kanssa, hyvän kirjan lukeminen tai urheilulajin harrastaminen? Etsi jotain muuta tekemistä! Älä epäröi koittaa kerrankin jotain mukavuusalueesi ulkopuolelta. Pidä ajatuksesi muissa asioissa, niin et mieti koko ajan sosiaalista mediaa.\nOle myötätuntoisempi: Itsensä asettaminen muiden ihmisten asemaan on erittäin tärkeää. Jos aina tuijotamme ruutua kun olemme ystävien tai perheemme kanssa, emme kunnioita heitä tippaakaan. Sinäkin haluat tulla kuulluksi, vai mitä? Tee siis sama muille. Kunnioita heitä ja anna heille huomiota.\nOn myös kannattavaa pitää puhelin jossain etäällä, kun menet nukkumaan. Kun se on lähellä, se voi tehdä olosta hyvin ahdistuneen. Puhelimen pitäminen jossain ulottumattomissasi parantaa unesi laatua, sillä olet rennompi.\nJotkut ihmiset tarvitsevat muutakin kuin pelkän detoxin. Joillekin ihmisille on kehittynyt niin paha pakkomielle, että he tarvitsevat ammattiapua. He ovat syvästi riippuvaisia digitaalisesta maailmasta, eivätkä pysty ottamaan siihen etäisyyttä.\nDigitaalisen detoxin hyödyt\nDigitaalinen detox hyödyttää lukuisilla tavoilla:\nSe lievittää stressiä.\nPystyt viettämään enemmän aikaa itsesi kanssa.\nOpit jakamaan aikasi paremmin.\nTeet tilaa ihmissuhteiden muodostamiselle ja saat syvemmän yhteyden ihmisiin.\nDigitaalinen detox mahdollistaa aidompien ihmissuhteiden rakentamisen.\nSaat enemmän vapaa-aikaa.\nRauhallisuus ja rentous lisääntyvät.\nOpit enemmän itsestäsi.\nDigitaalinen detox mahdollistaa paremman suhteen maailmaan, muihin ihmisiin ja itseemme. Se mahdollistaa toisenlaisten suunnitelmien tekemisen ja uudenlaisten prioriteettien asettamisen, sen sijaan että käyttäisimme kaiken aikamme Instagramia selaten tai videoita katsellen. Digitaalinen detox on hyvä tilaisuus saada yhteys jälleen todelliseen maailmaan ja maksimoida vapaa-aika.


Osaatko tulkita elintarvikkeiden E-koodeja? | Terve.fi\nNatriumglutamaatti eli lisäaine E621 on putkahdellut aina silloin tällöin esille, sillä sen on epäilty aiheuttavan joillekin ihmisille esimerkiksi päänsärkyä, vatsakipuja ja suolisto-ongelmia.\nNatriumglutamaatti ei ole todellakaan ainoa lisäaine, jota elintarvikkeissa käytetään. Itse asiassa niitä on monta sataa.\nErilaisia lisäaineita käytetään elintarvikkeissa parantamaan tuotteiden koostumusta, säilyvyyttä, makua tai ulkonäköä. Lisäaineiden käyttö päivittäin kulutetuissa elintarvikkeissa on niin yleistä, että niiden kokonaisvaltainen välttäminen on lähestulkoon mahdotonta.\nLue myös: Geenimuunneltu ruoka: terveydelle haitallista vai täysin vaaratonta?\nToisaalta niille altistumista ei ole kenties syytäkään vältellä, sillä elintarvikkeiden lisäaineiden käyttö on tarkasti tutkittua ja rajattua. Elintarvikkeiden lisäaineiden turvallisuutta arvioidaan aina perusteellisesti, ennen kuin ne hyväksytään käyttöön. Lisäaineet testataan erilaisin kokein, joissa selvitetään aineiden mahdolliset terveydelliset haittavaikutukset. Euroopan unionissa turvallisuutta valvoo Euroopan elintarviketurvallisuusviranomainen EFSA, ja Suomessa myös Evira.\nNäin tulkitset E-koodeja\nKaikki elintarvikkeissa käytetyt lisäaineet ilmoitetaan aina elintarvikepakkausmerkinnöissä joko E-koodein tai lisäaineen nimellä kaikkialla EU:ssa yhdenmukaisesti, joten myös Euroopan matkoilla tuotteiden lisäaineiden tarkastelu on mahdollista.\nE-koodijärjestelmä on kehitetty EU:ssa. E-kirjain numeron edessä merkitsee EU:n arvioineen kyseessä olevan lisäaineen turvalliseksi elintarvikekäyttöön. Lisäksi lisäaineen nimen tai E-koodin edessä tulee lukea lisäaineen käyttötarkoitus eli niin sanottu ryhmänimi, joita on kaikkiaan 19 erilaista:\nMahdollisesti eläinperäinen (tieto kysyttävä valmistajalta)\nE-koodien numerot puolestaan kuvaavat käyttötarkoituksen perusteella muodostettuja aineryhmiä:\nE100-E199 = väriaineet\nE200-E299 = säilöntäaineet\nE300-E399 = hapettumisenesto- ja happamuudensäätöaineet\nE400-E499 = sakeuttamis-, stabilointi- ja emulgointiaineet\nE500-E599 = happamuudensäätö- ja paakkuuntumisenestoaineet\nE600-D699 = makeutusaineet\nE700-E799 = antibiootit\nE900-E999 = sekalaiset\nE1000-E1999 = muihin ryhmiin kuulumattomat kemikaalit\nKoska elintarvikkeissa käytettyjä lisäaineita on satoja, on niiden ulkoa muistaminen ja tulkitseminen hankalaa. Tästä syystä Evira onkin julkaissut E-koodiavainvihkosen lisäaineiden lukemisen avuksi. E-koodiavaimen voi tulostaa itse tai tilata täältä.\nLisäaineet eivät ole sallittuja mm. tuoreessa lihassa tai vihanneksissa\nJos epäilee joidenkin lisäaineiden aiheuttavan itselle yliherkkyysoireita tai muuten vain haluaa välttää tiettyjä lisäaineita, on E-koodien avulla helppo tunnistaa sellaiset elintarvikkeet, joissa niitä on käytetty.\nEsimerkiksi vegaanit voivat haluta välttää eläinperäisiä lisäaineita, joita varmasti ovat seuraavat: E120 (karmiinit, kokkiniili, karmiinihappo), E901 (mehiläisvaha, valkoinen ja keltainen), E904 (sellakka) ja E1105 (lysotsyymi). Muut mahdollisesti eläinperäiset lisäaineet voit tarkistaa täältä (sivu 3).\nOmaa lisäaineiden saantia voi halutessaan vähentää kuluttamalla lisäaineettomia vaihtoehtoja, kuten tuoretta kalaa ja lihaa, kananmunia, maitoa, tuoreita vihanneksia, marjoja ja hedelmiä, joiden valmistuksessa ei lisäaineita saa käyttää.\nMyös luomutuotteisiin kannattaa panostaa, sillä ne ovat usein joko kokonaan lisäaineettomia tai ainakin ne sisältävät niitä vähemmän. Luomutuotteiden valmistuksessa käytettäväksi hyväksyttyjä lisäaineita on paljon vähemmän kuin tavanomaisten elintarvikkeiden valmistukseen.\nLähteet: Evira, Eviran E-koodiavain, Euroopan komissio, Wikipedia\nSisältääkö jääkaappisi näitä epäterveellisiä ruokia? – Top 10


Tässä on pläjäys jonka vihdoin kelpuutan kaiken kansan ihmeteltäväksi. Kolme kertaa piti tehdä ennenkuin alkoi vene pysymään kuvassa. Loppuu aivosta kapasitetti kesken kun pitää ohjastaa kopteria ja samalla sihdata kameraa kumiveneeseen. Ensimmäisellä kerralla kumivene vain vilahti videossa satunaisesti, eikä tämäkään vielä ole täydellinen. Koskenlaskuja Äijäkoskeen järjestää Harriniva.\nJulkaistu: 23.8.2016 12:33\nKoskenlasku Muonion Äijäkoskessa | Tässä on pläjäys jonka vihdoin kelpuutan kaiken kansan ihmeteltäväksi. Kolme kertaa piti tehdä ennenkuin alkoi vene pysymään kuvassa. Loppuu aivosta kapasitetti kesken kun pitää ohjastaa kopteria ja samalla sihdata kameraa kumiveneeseen. Ensimmäisellä kerralla kumivene vain vilahti videossa satunaisesti, eikä tämäkään vielä ole täydellinen. Koskenlaskuja Äijäkoskeen järjestää Harriniva.\n<SirMaha> Itse en niin musiikkivalinnasta tykännyt, mutta sekin nyt on vaan makuasia. Ehkä liian nopeatempoinen pätkän tahtiin nähden? Mutta sanoi muuan mies viime kalareissulla "eijo muonion äijäkoski enää yhtään mitään tän jälkeen!" kun isokurkkion kosken (ja koko lätäsenon) olivat laskeneet :)\n<sattanen> Kiitos kiitos. Aina voi parantaa, harjoitus tekee mestarin. Ensi kesänä uusi yritys. eitoimirec Joo, en ole aivan varma että miten tuo tehdään oikeaoppisesti :)\n<eitoimirec> Kuvan greidaaminen vielä haltuun niin pop.\n<juippi10> Hyvinhän tuon olit kuvannu\n<blackwater park> Mahtava video Sattanen T: Entinen Kittilän Runkkari


Bloggaava ruotsalaisrosmo kertoo blogissaan tähyilemistään kohteista.\nBloggaaminen kiinnostaa yhä uusia ammattiryhmiä. Netistä löytyy niin yritysjohtajienhttp://www.digitoday.fi/viihde/2007/08/15/Yritysblogit+avaavat+l%E4heisemm%E4n+suhteen+yritykseen+/200719638/66 kuin lakimiesten blogeja. Nyt blogeja pitävät myös rikolliset. Tai näin ainakin väittää ruotsalainen Tjuven-blogihttp://tjuven.blogg.se/. 30-vuotias bloginpitäjä sanoo asuvansa tyypillisessä ruotsalaisessa kaupungissa ja olevansa muutenkin tavallinen kaduntallaaja – jos ammattia ei lasketa. – Olen katsastellut hienoa omakotitaloa. Ehkä menen sisään yöllä. Ehkä odotan lauantaihin, murtovaras pohdiskelee blogissaan. Blogin autenttisuus jää arvailujen varaan. Aleksi Moisio


Tie a pink ribbon - Vaaleanpunainen nauha: Sädehoidon suunnittelua\nTerveisiä itäisestä Suomesta. Olemme matkalla hakemaan poikaa mummolasta kotiin. Lämmintä piisaa täälläkin, eikä järvivesikään tuntunut mahdottoman kylmältä. Uidakin olisi voinut, mutta se oli yksi niistä kysymyksistä, jotka unohdin eilen esittää: joko saan uida? (Ja miten lienee saunomisen laita? Sädehoidon aikanahan sitä ei suositella.) Nyt tuli riisuttua talviturkista vain villahousut.\nEnnen kuin lähdimme tänään matkaan, kävin vielä Syöpätautien klinikalla. Olin sen verran ajoissa, että ennätin ilmoittauduttuani moikkaamaan Teetä ja hänen reipasta poikaansa yläkertaan ennen kuin minulle oli varattu aika tapaamaan sädehoitolääkäriä hoidon suunnittelua ja aikataulutusta varten. Sädehoito-osasto on syöpiksen pohjakerroksessa. Ehdin tuskin kaivaa myssynvirkkuuni esiin, kun lääkäri tuli kutsumaan sisään.\nKutsussakin oli mainittu, että tämä käynti on keskustelua ja aikataulujen suunnittelua varten. Lääkäri kertoi sädehoidosta ja sen mahdollisista sivuvaikutuksista, pitkälti ne asiat olivatkin jo entuudestaan tuttuja. Kun lääkäri tiedusteli onko minulla kysyttävää, esitin vienon toivomuksen siitä, että saisin pitää viikon lomaa perheen kanssa ennen sädehoidon alkua. Lääkäri ymmärsi hyvin yskän ja loma kävi hänenkin mielestään hyvin päinsä, joten hän pani papereihini merkinnän "viikko 29 lomalla".\nLääkärin vielä katsastettua haavani pääsin tapaamaan sädehoitohoitajaa, joka hoiti varsinaiset ajanvaraukset. Hoitoni alkaa toiveideni mukaisesti vasta tiistaina viikolla 30, viisi viikkoa leikkauksen jälkeen. Varsinainen suunnittelukerta, jolloin tehdään tietokonetomografia ja tatuoidaan kohdistuspisteet iholle, on ensi viikon torstaina. Selvisipä sekin, että hoidon kellonaika ei sentään ole joka päivä sama, vaan se on sovittavissa. Ensimmäinen hoito on iltapäivällä, mutta se ei estä seuraavia olemasta vaikka aamupäivästä. Muut hoitoajat sovitaan sitten ensimmäisen käynnin yhteydessä. Tulen saamaan hoitoa Linac 2 -laitteella 25 kertaa eli viiden viikon ajan. Sädehoitaja ohjeisti minua lisää hoitojen varalta ja käski jo nyt välttää aurinkoa hoidettavalle alueelle (soliskuopan osalta se ei tosin ole ihan helppoa, poolopaitaa ei näillä helteillä tee mieli pukea). Sitten kävimme vielä katsomassa minne menen varsinaisen hoidon alkaessa. Reilu puoli tuntia tähän käyntiin kokonaisuudessaan kului.\nIltapäivällä otimme suunnan - aika monen muun kanssa - Helsingistä pohjoiseen. Viitostielle päästyämme liikenne alkoi harveta. Pysähdyimme välietappiin viettämään vielä yhden illan kahden kesken ennen kuin palaamme perhe-elämään. Huomenna matka jatkuu sitten vanhempieni luokse, jossa poika on viettänyt viimeiset pari viikkoa. Itä-Suomen kierrokselta palailemme kaupunkiin vasta pakon edessä, eli ensi keskiviikkona.\nLähettänyt Kitsune klo 23.33\nTintin 10. heinäkuuta 2010 klo 1.32\nIhanaa, että lääkärikin ymmärsi loman tarpeen. Tosin hieman huvitti tuo merkintä "lomalla" :-).\nrk 10. heinäkuuta 2010 klo 9.23\nOikein hyvää LOMAA! Mikä estää uimisen, jos haava on kokonaan kiinni, eikä tulehdusvaaraa ole? Luulisi juuri uintiliikkeiden olevan parasta jumppaa olkanivelelle. Keventäen ja soveltaen, tietty.\nIhon palamista kannattaa tietysti varoa, mutta onhan niitä kertoimia. Kaikkea vastaan haraavana en antanut sädejaksonkaan saunomista estää. Asettelin pienen, viileän märän froteepyyhkeen sädealueen suojaksi löylyyn. Liruttelin pyyhkeelle ja kiukaalle viileää vettä ja saunominenkin tuntui mukavalta, tuli ihmisempi olo. Sinä tietysti teet niinkuin ohjeistetaan - kerronpahan muuten vain (hih). Syöpäkauheudessa pienikin "minä päätän itse" irtiotto tuntuu voitolta.\nNauti, rentoudu, unohda - niin paljon kuin voit!\nKiara 10. heinäkuuta 2010 klo 9.42\nOikein mukavaa Itä-Suomen -kierrosta. Mekin aina toisinaan teemme sellaisen. Kivaa seutua!\nNina 10. heinäkuuta 2010 klo 9.58\nylläolevan tapaan olen ilmeisen hankala potilas ollut;) ja noudattanut tervettä maalaisjärkeäni..(ja haavahoidon asiantuntija osaamistani) ja saunoin koko sädejakson ajan. Toki sädetetyn puolen pidin myös kostean pyyhkeen alla kuten rk.\nUimaan voi kyllä mennä jos kaikki reiät on ummessa mitä ropasta löytyy(siis ne haavahommat). Aurinkoa varten samat ohjeet kun yllä..käräytin kyllä typeryyttäni nahkani viime kesänä pari kertaa, mutta eipä siitä sen kummempaa kuin rasvausta rasvauksen perään:). Jokainen toki tekee niinkuin itse tuntuu ja niihin ohjeisiin nojautuen mitä hoitavalta taholta saa, mutta pitää aina muistaa kysyä MIKSI joku rajoite on ja sitten miettiä onko perustelu järkevä:) Oikein ihanaa lomaa sinulle ja onnittelut edellisen teksin hyvistä tuloksista:)!\nKitsune 10. heinäkuuta 2010 klo 10.13\nKiitos kaikille lomatoivotuksista. :)\nTintin, niin kuin olen aikaisemminkin todennut, kyllä tää sairastaminen melkein työstä käy... tai ei ainakaan ole huvia, vapaa-aikakin on välillä vähän kyseenalainen käsite.\nrk, kiitos saunomisvinkeistä, saatanpa noita soveltaa. ;) Ja aurinkovoide, tietenkin... (huomaatteko kuka ei sitä kotimaassa yleensä käytä)\nKiara, äidin lihapatojen ääreen tässä ollaan matkalla. Ja kun sattui vielä näin kauniit ilmat, joku järvenranta varmaankin kutsuu.\nNina, eipä siis muuta kuin uimaan, ei noista rei'istä ole mitään tullut ainakaan eilen, ei edes toissapäivän punktioreiästä.\nbetty 10. heinäkuuta 2010 klo 12.51\nOnnittelut loistavista patologin uutisista ! Aivan mahtavalta kuulosti !\nItä-Suomessa on kaunista, muistan Joensuun reissulta mahtavan kauniit tien pientareet, kukkia täynnänsä tähän aikaan. Automatkoillakin oli siis yllin kyllin kaunista katseltavaa järvimaisemien lisäksi. Nautinnollista lomaa !\nKitsune 10. heinäkuuta 2010 klo 21.35\nbetty, kiitos. Loma sai tosin vähän suunnittelemattoman käänteen kun auto laukesi (taas vaihteeksi) tänään uimarannalta palatessa, saa nähdä joudummeko keskeyttämään turneen ja tulemaan VR:n kyydillä kotiin. :/ Se tarkoittaisi myös mökkiviikon peruuntumista. Harmittaa. Jos olisi enemmän rahaa, kävelisin maanantaina autokauppaan.\nbetty 10. heinäkuuta 2010 klo 22.08\nNo voi itku, penteleen rakkine ei saa pilata lomaasi... toivottavasti älyää korjaantua !\nAdelhaid 11. heinäkuuta 2010 klo 11.51\nKiva, että pääsit lomailemaan ja todella harmillista, että auto yrittää torpedoita lomailua.\nAnonyymi 11. heinäkuuta 2010 klo 13.51\ntoi rk:n lausahdus "minä päätän itse" ja Nauti, rentoudu ja unohda !\nTodella hyvät ! Aina kun vaan mahis NAUTI, RENTOUDU JA UNOHDA, siinä se filosofinen totuus lyhykäisyydessään. Poistan päästäni säännöllisesti ikäviä ajatuksia. Iltaisin pyrin rentouttamaan itseni syvään hengityksillä. On nautittava ihan kaikista mahdollisista pienistä asioista.\nSamplerin auto - onneksi on VR olemassa ; )\nMUKAVAA "LOMAA" - ainakin nyt on kesä helteineen kaikkineen ; )\nKissaemo 11. heinäkuuta 2010 klo 21.40\nKitsune, miten olisi ohut silkkihuivi suojaksi auringolta? Tai ohuenohuesta langasta neulottu/virkattu huivi?\nKitsune 13. heinäkuuta 2010 klo 14.50\nNo niin, autoasiat saatiin järjestymään ja matka jatkuu tänään vain päivää myöhemmin kuin alkujaan oli aikomus, huomisiltana palailemme kaupunkiin. Uimarantareissut tosin saivat sitten jäädä kun tähän autoasiaan meni aikaa.\npirtsikka, rentoutuminen - sen kun vielä oppisi. Ryhtini on jo tuon leikkauksen seurauksena mennyt ihan kieroon kun kiristää, jumittaa ja puristaa ja huomaamattani kuljen kumarassa ja kyttyräselkäisenä kuin Notre Damen kellonsoittaja.\nKissaemo, näillä helteillä (varjossa 31 astetta) ei kyllä tee mieli ohuintakaan huivia kietoa kaulaansa. Tosin eipä tee mieli olla auringossakaan!\nAnonyymi 13. heinäkuuta 2010 klo 19.59\nVoi vitsi Kitsune - mulla on kans aikuisen oikeesti ollut Quasimodo mielessä, kun itteäni tutkiskelen. Olin tänään siinä luustokartoituksessa ja taas laskemista kolmeen sisään- ja uloshengittäessä, siinä sitä rentoutumisen yritystä. Illalla nukkumaan mennessäni ristin kädet ja rukoilen iltarukouksen ja taas kolmeen/neljään laskien seuraan hengitystä ja yritän nukkua rennosti ; ) just niin vaikeeta, miltä kuulostaakin eli ihan työstä käy.\nEnsi maanantaina saan tietää tulokset luistani ja saan taas cefiä (viimeisen - jihhuu). Lähdemme veneilemään "lomalle". Loppuviikon olen ajatellut olla "terve", jos vaan suinkin mahis.\nHyviä lomia Kitsune myös teille ja porukoille !\nKitsune 14. heinäkuuta 2010 klo 14.25\npirtsikka, peukkuja luukartan tuloksiin ja hyvää tervettä veneilyloppuviikkoa! Meidän perhe palaa tänään pikavisiitille kaupunkiin, huomenna taas sairasarkea eli punktio, fysioterapia ja sädehoidon suunnittelu osa II.\nAnonyymi 14. heinäkuuta 2010 klo 16.29\nTuli puukkoja niskaan. Veneestä hajosi joku letku ja nyt tulee konehuoneeseen vettä. Meidän vene on 27 vuotta vanha ja nyt sitten kehtasi "räjähtää". Rakas siippa yrittää saada korjaajan ... suap kattoo.\nLeivon helteestä huolimatta pullaa spelttijauhoista - kylläkin vaan 2,5 dl:n taikinan ; )\nKitsune 14. heinäkuuta 2010 klo 22.24\nVoihan nenä pirtsikka :( meiltä hajosi auto ja teiltä vene... Toivottavasti saatte korjaajan ja pääsette veneilemään.\nKohta vuotta vanhempi\nFysioterapiaa ja vähän muutakin


Vauva syntyi – Miten yritystoiminta muuttui? | op.media\nVauvavuosi yrittäjänä – Miten yritystoiminta muuttui vauvan syntymän myötä?\nRavintolayrittäjä Mia Lumpus ja mehiläistarhaaja Nora Mäntysaari tietävät, että vauvan syntymä mullistaa usein yrittäjän arjen.\nRavintolayrittäjä Mia Lumpus päätti jäädä kotiin, kun vauva syntyi\n“Moni yrittäjä kehuu, että on käynyt vain nopeasti synnyttämässä ja jatkanut sen jälkeen töitä ihan samalla tavalla kuin ennenkin. Ennen kuin jäin äitiyslomalle ajattelin, että toimin itsekin niin.\nKun vauva syntyi, mieleni muuttui äkkiä. Nyt olen sitä mieltä, että on sen parempi, mitä enemmän olen saanut olla kotona. Olen todella onnellinen, että olen päässyt myös ihan oikeasti äitiyslomalle.\nPerustin yritykseni Catering Mia-Marian vuonna 2010. Sitä ennen olin pyörittänyt toista samalla alalla toiminutta yritystä ystäväni kanssa. Nykyiseen yritykseeni kuuluu kaksi henkilöstöravintolaa ja pitopalvelu. Vakituisia työntekijöitä on seitsemän, ja heistä kaksi on samaan aikaan kanssani äitiyslomalla. Elämme mieheni kanssa kiireistä uusioperheen arkea, sillä nuorin lapsemme on vasta seitsemän kuukautta.\nYllätyin, miten helppoa vauvan kanssa kotiin jääminen oli. Olin melko nuori, kun aiemmat lapseni syntyivät, ja silloin halusin nopeasti takaisin töihin. En ole koskaan pitänyt itseäni kotiäitityyppinä, joten en aluksi kuvitellut, että haluaisin sellaista elämää tälläkään kertaa.\nNyt takana on jo pitkä rupeama työvuosia, joten äitiysloma tuntuu hyvältä hengähdystauolta töistä ja yrityksen pyörittämisestä. Yritys on toki läsnä arjessani. Teen kotona paperihommia sunnuntaisin ja päivystän puhelimen ääressä aina tarvittaessa. Pidän tiiviisti yhteyttä työpaikalle, joten yrityksen pyörittäminen ei pääse unohtumaan. Tarvittaessa olen käynyt tekemässä myös joitakin työvuoroja.\nLisähaasteita äitiyslomalle jäämiseen on tuonut se, että kaksi yritykseni työntekijää on samaan aikaan kanssani äitiyslomalla. Tällä alalla on muutenkin vaikeaa löytää osaavaa työvoimaa, joten tuuraajien saaminen vei aikansa. Aluksi pelkäsin, pystynkö järjestämään asioita ollenkaan, kun niin moni meistä on poissa, mutta jotenkin asiat vain järjestyivät.\nVauva on ollut välillä mukana töissä, ja välillä olemme pitäneet palavereita meillä kotona. Muuten vietämme normaalia vauva-arkea ja elämme vauvan ehdoilla. Tarkoituksena on olla lapsen kanssa kotona äitiysrahakauden loppuun saakka, eli siihen asti, kunnes vauva on yhdeksän kuukautta. Sen jälkeen teen työvuoroja silloin, kun vuorotyössä oleva mieheni pystyy vahtimaan lasta. Varsinaiseen päivähoitoon vauva ei ole menossa vielä vähään aikaan, sillä voin järjestää työni sen mukaan, että lapsi voi tulla tarvittaessa vaikka mukaan töihin.”\nMehiläistarhaaja Nora Mäntysaari perusti yrityksen raskausaikana ja hoiti yrityksen asioita vielä synnytyssairaalassakin\n“Perustin yritykseni Hello honeyn viime vuonna, kun odotin lastani. Olin ollut jo pitkään kiinnostunut mehiläistarhauksesta, mutta vasta nyt elämäntilanteeni oli sellainen, että pystyin keskittymään yrittäjyyteen. Ajattelin, että sen kun laitan yrityksen pystyyn ja voin helposti kasvattaa yritystoimintaa äitiysloman aikana. Aiemmin työskentelin muun muassa markkinointipäällikkönä ravintolisä- ja lääkealalla sekä ostajana maatalouden tukkukaupassa.\nEn tiennyt yhtään millaista vauva-aika todellisuudessa on, joten onneksi oma lapseni on ollut helppo ja tyytyväinen, ja hän on aina nukkunut pitkiä päiväunia.\nSekä yritys että vauva ovat muuttaneet elämäni kertaheitolla. Osallistuin Uudenmaan paras hunaja -kilpailuun ja olin jo synnytyssairaalassa, kun sain kuulla, että voitin kilpailun. Vauva syntyi puoli tuntia myöhemmin. Seuraavana päivänä sovin kuljetussopimuksen, vaikka olin vielä sairaalassa.\nYrittäjyys on Nora Mäntysaarelle myös tapa saada omaa aikaa perhearjen keskellä. Kuva: Aino Nieminen / Last Tuesday Oy\nYritys on minulle vähän kuin oma lapsi, mutta kun vauva syntyi, minun oli pakko alkaa tehdä töitä enemmän lapsen ehdoilla. Alussa aikaa oli enemmän ja pystyin hyödyntämään kaikki päiväuniajat yritystoiminnalle. Nyt vauva täyttää pian kymmenen kuukautta ja on yhä enemmän valveilla. Saan hänet onneksi helposti hoitoon muutaman kilometrin päässä asuville isovanhemmille, jos minun täytyy keskittyä täysillä yritykseen.\nMinua vaivaa yrittäjille aika tyypillinen riittämättömyyden tunne: mietin paljon, olenko tarpeeksi läsnä sekä vauvalle että yritykselleni. Olen oppinut, etten voi esimerkiksi tehdä sisältöjä yritykseni verkkosivuille samalla, kun leikin lapseni kanssa.\nÄitiyden ja yrittäjyyden yhdistämisestä puhutaan usein ihailevaan sävyyn. Yllätyin siksi siitä, miten haastavaa se on. Pyrin parhaillaan kasvattamaan yritystoimintaani, mikä asettaa työlle vielä omat haasteensa. En voi esimerkiksi lopettaa markkinointia ja jäädä vain lomailemaan, muuten tuotteeni ei pääse tarpeeksi esille.\nYrittäjyys on kuitenkin minulle omaa aikaa kiireisestä perhearjesta, ja mehiläisten hoito on muutenkin tavallaan meditatiivista. Olen usein yksin keskellä upeaa luontoa, ja seuranani ovat vain mehiläiset ja hunajan sekä mehiläisvahan tuoksu.”\nVauvan syntymä muuttaa koko perheen elämän. Varaudu vauva-arkeen ja turvaa vauvasi elämä jo ennen syntymää.


Ilmoituksen osoite: https://tyopaikat.oikotie.fi/tyopaikka/1304173\nTyönkuvaus Työ sisältää monipuolisia tehtäviä pääasiallisesti elintarviketeollisuuden tuotantolaitoksessa. Työtehtäviin kuuluu mm. vianhakua, korjauksia, huoltoja ja asennuksia erilaisille tuotantokoneille. Viikottainen työaika on 40 tuntia.\nSnellmanin Kokkikartano Oy | Julkaistu 12.11.2020\nSähkökunnossapitoasentaja, Tevo Lokomo Oy\nSystem Admin for Medical Service


Tiedote: 71,5 miljoonaa euroa tasa-arvorahaa haettavissa opetuksen tasa-arvon ja laadun kehittämiseen — Suomi\nTiedote: 71,5 miljoonaa euroa tasa-arvorahaa haettavissa opetuksen tasa-arvon ja laadun kehittämiseen https://www.kieliverkosto.fi/fi/ajankohtaista/news/tiedote-71-5-miljoonaa-euroa-tasa-arvorahaa-haettavissa-opetuksen-tasa-arvon-ja-laadun-kehittamiseen https://www.kieliverkosto.fi/@@site-logo/Kieliverkoston_logo_uusittu_marras17-small.png\nOpetus- ja kulttuuriministeriö 9.3.2020 9.20 Tiedote\nAvustusta on haettavissa vuosille 2020-2021 yhteensä 71 450 000 euroa, josta enintään 51 300 000 euroa esi- ja perusopetuksessa ja enintään 20 150 000 euroa varhaiskasvatuksessa. – Tasa-arvorahan tavoitteena on varmistaa, että suomalainen peruskoulu ja varhaiskasvatus pystyvät jatkossakin tarjoamaan jokaiselle lapselle vahvat perustaidot perhetaustan katsomatta, jotka kantavat aikuisuuteen, opetusministeri Li Andersson korostaa.\nVarhaiskasvatuksen kehittämiseen tarkoitettua valtion erityisavustusta voidaan käyttää lisähenkilöstön palkkaamiseen, kuten esimerkiksi opettajan, erityisopettajan, sosionomin, lastenhoitajan tai avustajan, tai lapsiryhmien kokojen pienentämiseen. Viikolla 11 käynnistetään oppimisen tuen haku, jossa haettavana on 7 miljoonaa. Myös tämä avustus on osa Oikeus oppia –hanketta.\nValtionavustukset ovat oleellinen osa Oikeus oppia –kehittämisohjelmaa. Hakuaika: Hakuaika avustuksiin päättyy 9.4.2020. Päätökset pyritään tekemään keväällä 2020.


Miten juottaaSulkuventtiili - Tips for you - Tipsed.Com\nVenttiilit asennetaan kuuma ja kylmä vesi kupari putkien joten jos koskaan tarvitse irrottaa pesuallas, sinun ei tarvitse sammuttaa tärkeinvesijohdon, joka leikkaa vettä pois koko talon.Sulkuventtiili voit sammuttaa vesi virtaa yhteen osa talon.Jos olet juotettu kupariputkea aikaisemmin niin sinulla ei ole mitään ongelmia juottamalla sulkuventtiili.\nKatkaise laitteesta vesijohdon venttiili jossa vesijohdon tulee kellarissa.Ota kupariputkea leikkuri ja leikkaa osa kupariputkea pois vesirajan.Mittaa 1 1/4 tuuman osa kupariputkea jossain vesirajan mahtuu lisäämällä sulkuventtiilin putkeen.\nVihje molemmat leikata päät kupari vesirajan alas vapauttaa vettä linjaa.Vettä ei voi olla läsnä, kun juottamalla muuten juote ei virt\naa.Ota käsipyyhkeet ja kiinni ne avoimen putken päät ja imevät vettä putkessa.\nPuhdas sisältä kaksi kupari varusteet sulkuventtiilin kanssa lanka sopiva harja.Käytä Emory paperi puhdistaa kuparin ulkopuolelle vesijohto päät.Harja tahna vuon ulkopuolelle leikata päät kupari vesijohto ja sisällä kaksi kupari varusteet sulkuventtiilin.Stick kupariputkea päistä sulkuventtiili.\nkääntämällä kahvaa sulkuventtiilin siten, että venttiili on auki.Tämä tarkoittaa kahva on yhdensuuntainen kupariputkea.Tämä suojaa kumitiiviste sisäpuolella venttiilin saamasta vaurioitunut lämpöä soihtu.Kytke taskulamppu päälle ja alkaa kuumentamalla ensimmäisen juotosliitoksen.Kosketa lanka juottaa lämmitetty yhteinen.Kun se sulaa ja virtaa kaikki päin yhteinen, siirtyä toiseen juotosliitoksen.\nKun juotokset ovat viileänä, ottaa paperia ja puhdista pois kaikki liitä flux jäljellä kupari.Jos et tee tätä, happo muutostilassa lopulta syövyttää kupariputkea ja se ponnahtaa vuoto.


Voiko varjo olla kirkas? - Päivien kimallus | IINA ÅMAN\nKirjoittanut iinaaman on 04/01/2017 22/10/2017\nVoiko varjo olla kirkas? Niin kysyy maallikkosaarnaaja Paavo Ruotsalaisen Riitta-vaimo oopperassa Viimeiset kiusaukset. Arjen ja koettelemusten kuluttama Riitta elää viimeisiä hetkiään ja ihmettelee Paavolle näkyään, korkeita puita: ”Katso, tuuli ei heiluta niitä. Katso, ne muodostavat kirkkaita varjoja. Voiko varjo olla kirkas?”\nRiitan elämässä tummaa varjoa oli riittämiin. Oli raatamista, pojan kuolema, mies joka saarnamatkalle lähtiessään vei perheen viimeisen leivän. Mutta Riittaa kantoivat vahvat tukipuut. Hän osasi kiittää siitä mitä oli, kirkkaasta järvestä, kotisaaresta ja siitä ”kun tyyntyy iltaan, ei tule halla”.\nMeillä on tapana puhua ”harmaasta arjesta” ikään kuin se olisi vain varjoelämää, tasapaksua jolkotusta päivästä toiseen: vähemmän elämisen arvoista kuin juhlat tai loma-ajat.\nJuhlapyhät tuovat vuodenkiertoon kaivattua lepoa ja korkeita hetkiä. Miten usein kuitenkin toteamme, että pyhien jälkeen onkin mukava palata tuttuun arkeen. Arki tuo elämään rutiinit ja raamit.\nJoskus voimme kokea kipeän iskun, menettää taloudellisen turvan, rakkaimman ihmisen, oman terveyden. Menetyksen tuoma pimeä nostaa valoon sen, mikä on arvokasta. Jospa saisi vain palata niihin tavallisiin päiviin, joissa ei tapahtunut mitään erikoista. Voisi hoitaa arkiaskareita, kattaa pöytään yhtä monta lautasta kuin ennenkin. Saisi nauraa huolettomasti. Pitkästyä kaupan kassajonossa, koska aika tuntuisi loputtomalta.\nMiten näkisimme arjen kirkkauden? Auttaisiko siihen huoneentaulu?\nSijaa vuoteesi: olet saanut levätä.\nTiskaa astiat: olet saanut syödä.\nImuroi: sinulla on koti.\nTervehdi: sinulla on naapureita.\nNauti ulkoilmasta: meillä on puhdas luonto.\nKehu ja kiitä: voit ilahduttaa toisia.\nHalaa: joku tarvitsee sinun lämpöäsi.\nNäe kirkkaita varjoja: muista pyhittää arkipäivä.\nTämä teksti on julkaistu myös kolumnina Sevasmaailma-lehdessä joulukuussa 2016.\nEdellinen artikkeli Itsestä huolehtimista\nSeuraava artikkeli Edelleen Alice


Huawei sai tarpeekseen: Syyttää amerikkalaisia vakoilusta - Mobiili - Ilta-Sanomat\nHuawein asema etenkin uusissa 5g-verkoissa huolettaa monia. Amerikkalaisten mukaan yhtiö pystyy vakoilemaan verkkoja. Huawei puolestaan syyttää amerikkalaisia pitkän linjan nuuskinnasta.\nJulkaistu: 13.2. 11:07\nUusimmat syytökset puhelin- ja verkkovalmistaja Huaweita vastaan näyttävät ylittäneen kipukynnyksen kiinalaisyhtiössä. The Wall Street Journalin väitteitä puhelinverkkoihin päästävästä takaovesta ei kuitattu vain normaalilla väitteiden kiistämisellä, vaan Huawei julkaisi pitkän lausunnon, jossa se käy tosissaan Yhdysvaltojen kimppuun.\nLausunnossaan Huawei syyttää Yhdysvaltoja ”savuverhon” luomisesta vakoilusyytöksillään samaan aikaan, kun Yhdysvaltain tiedetään vakoilevan muita maita tietoliikenneverkkojen kautta. Huawei viittaa NSA-vuotaja Edward Snowdenin paljastamiin asiakirjoihin, joiden mukaan Yhdysvallat on asennuttanut takaovia amerikkalaisiin reitittimiin.\nLue lisää: Kirjapaljastus: NSA asentaa takaportteja reitittimiin\nLisäksi Huawei mainitsee juuri paljastuneen vakoiluoperaation, jossa Yhdysvallat käytti vuosikymmenien ajan hyväkseen salakirjoituslaitteisiin tahallisesti asennettua takaovea. Laitteita käytettiin myös Suomessa.\nLue lisää: SK: Suomi käytti salakirjoituslaitteita, joissa oli lännen tiedustelupalvelujen vakoiluportti\nWall Street Journalin artikkelissa Yhdysvallat sanoo Huaweilla olevan ainutlaatuinen pääsy televerkkoihin takaovella, joka on jätetty laitteisiin lain pakottamana. Yhdysvallat ei kuitenkaan suostunut kommentoimaan, onko Huawei todella käyttänyt tätä viranomaisille tarkoitettua takaovea.\nLue lisää: WSJ: Huaweilla on pääsy amerikkalaisten takaoveen – tässäkö syy, ettei USA esittänyt todisteita?\nHuawein mukaan takaoven käyttäminen ei olisi mahdollista ilman, että teleoperaattori huomaisi sen. Huawein mukaan fyysinen pääsy tähän takaoveen on aina operaattorin suojatuissa tiloissa.\n– Huawei ei ole eikä koskaan tule salaa käymään käsiksi tietoliikenneverkkoihin, eikä meillä ole kykyä tehdä niin, Huawei sanoo syyttäen arvostettua Wall Street Journalia Yhdysvaltain hallinnon ”valheiden” levittämisestä.\nHuawei-boikotin aluksi yhtiö suhtautui amerikkalaisiin sovittelevasti. Viime aikoina Huawei on koventanut retoriikkaansa. Siihen on kuulunut muun muassa hyökkäys Supoa vastaan, jonka Huawei väittää levittävän amerikkalaisten valheita.\nLue lisää: Huawei syyttää Supoa: Levittää amerikkalaisten valheita\nSK: Suomi käytti salakirjoituslaitteita, joissa oli lännen tiedustelupalvelujen vakoiluportti\nWSJ: Huaweilla on pääsy amerikkalaisten takaoveen – tässäkö syy, ettei USA esittänyt todisteita?